
DUMNEZEU  ŞI  TIMPUL 

IDEI  GENERALE 

De  Prot.  Dr.  DUMITRU  STĂNILOAE 

Rectorul  Academiei  teologice  „Andreiane" 

Taina  supremă  a  lumii  e  întruparea  Fiului  lui  Dum¬ 
nezeu,  coborîrea  Lui  din  „cer“  în  condiţia  de  existentă 
omenească,  „devenirea"  Lui  om.  Mintea  omenească  a  căutat 
să  scape  de  sub  povara  acestui  mister,  care  stă  nestrăbătut 
de  minte  în  centrul  existenţii,  fie  prin  dochetism  fie  prin 
nestorianism,  evitând  prin  ambele  teorii  înomenirea  Fiului 
lui  Dumnezeu :  în  dochetism  Cuvântul  Iui  Dumnezeu  rămâne 
în  condiţia  de  existentă  de  mai  inainte,  acoperindu-şi-o 
doar  de  ochii  lumii  printr’o  perdea,  reală  sau  iluzorică;  în 
nestorianism  Dumnezeu-Cuvântul  rămâne  în  planul  Său  de 
via(ă  transcendent  omului,  stabilind  doar  prinfr’un  fir  deo¬ 
sebit  o  legătură  mai  strânsă  cu  omul  Isus. 

Dochetismul  e  mai  frecvent  de  cum  ne  închipuim.  EI  se 
ascunde  de  cele  mai  multe  ori  chiar  şi  în  cugetarea  celor 
mai  autorizaţi  reprezentanţi  ai  Bisericii,  cari  nu  folosesc  cu¬ 
vintele:  „s’a  umilit",  „s’a  coborît",  „a  pătimit",  „a  flă¬ 
mânzit",  „a  plâns",  decât  ca  flori  oratorice  înduioşăloare, 
neînchipuindu-şi,  Doamne  fereşte,  că  Dumnezeu-Cuvântul  a 
suferit  în  realitate  şi  sincer  toate  acestea. 

Iar  nestorianismul  a  fost  reluat  în  timpurile  din  urmă 
de  o  întreagă  şcoală  a  teologiei  protestante:  de  aşa  zisa 
teologie  dialectică,  numită  astfel  pentrucă  socoteşte  eterni- 
fatea  şi  timpul  într’o  relaţie  de  absolută  exclusivitate,  ca 

două  realităţi  opuse  şi  contradictorii,  între  cari  nu  poate  avea 
loc  nici  un  schimb,  nici  o  comunicare,  nici  o  trecere. 

Şeful  şcoalei,  Karl  Barth,  scria  în  1922  („Das  Wort 
Gottes"  pg.  31):  „Ce  e  aşadar  această  tăietură  necruţătoare, 
această  prăpastie  fără  fund,  în  fata  căreia  ni  se  porunceşte 
să  ne  oprim,  decât  graniţa  care  desparte  şi  trebue  să  des¬ 
partă  între  Dumnezeu  şi  lume.  Creator  şi  creatură,  sfinţenie 
şi  păcătoşi,  între  ideea  supracerească  a  binelui  şi  între  toaie 
apariţiile  ei  cari  sunt  ca  atare  în  mod  necesar  fragmentare 
şi  infinit  de  nedesăvârşite". 

Cu  două  noţiuni  operează  în  special  această  şcoală  ca 
să  exprime  opoziţia  ireductibilă  ce  există  între  Dumnezeu 
şi  lume :  cu  eternitatea  şi  timpul.  Eternitatea  este  modul  de 
existentă  atotperfectă  a  lui  Dumnezeu,  iar  timpul  este  forma 
de  existentă  defectuoasă  şi  păcătoasă  a  lumii  noastre.  Dela 
eternitate  ia  timp,  sau  viceversa,  nu  există  nici  o  punte  de 
trecere.  Ele  sunt  despărţite  printr’o  „linie  mortală".  (Todes- 
linie.  A  se  vedea  expunerea  clară  a  acestor  idei  la  Hans 
Wilhelm  Schmidt,  Zeit  und  Ewigkeit,  1927,  pg.  23 — 25). 

Consecventă  cu  aceste  premise,  teologia  dialectică  di- 
solvâ  revelajiunea  şi  întruparea  Fiului  lui  Dumnezeu  în  ceva 
care  nu  mai  poate  fi  numit  revelatiune  sau  întrupare  a  lui 
Dumnezeu.  Cuvântul  lui  Dumnezeu,  oricât  de  mult  s’ar 
apropia  de  lume,  nu  mai  poate  intra  înăuntrul  et,  nu  mai 
poate  deveni  ca  un  membru  ai  acestei  lumi  —  persoană 
omenească,  —  însuşindu-şi  condifiile  ei  de  existentă,  ci 
rămâne  la  oarecare  distantă,  într’o  legătură  greu  de  precizat 
cu  apariţia  istorică  care  s’a  numit  Isus.  Cu  dreptate  afirmă 
H.  W.  Schmidt:  „Teologia  dialectică  nu  cunoaşte  christo- 
Iogie"  şi  tălmăceşte  ideile  ei  în  această  chestiune  în  ex¬ 
presii  ca  acestea: 

„In  istorie  şi  timp  nu  există  revelaţie  a  eternităţii...  Isus 
din  Nazaref  este  numai  o  indicafie  a  punctului  de  intersecţie 
între  timp  şi  eternitaie.  Dar  punctul  însuşi  rămâne  ascuns 
înapoia  figurii  istorice  a  lui  Hristos  şi  „nu  are  nici  o  extin¬ 
dere  în  planul  cunoscut  nouă.  Ca  apariţie  pământească  Isus 
e  pământesc.  Niciodată  nu  are  Ioc  o  împreunare  între  Dum¬ 
nezeu  şi  om"  (pg.  34 — 35). 

Pentru  teologia  dialectică  timpul  este  forma  vieţii  în 
păcat.  De  a,ceea  nu  poate  fi  şi  deveni  Dumnezeu  prezent 
in  el.  Timpul  şi  păcatul,  istoria  şi  răul,  sunt  corelative.  Nu 
poate  exista  una  fără  să  existe  şi  cealaltă,  şi  nu  poate 
înceta  una  fără  să  înceteze  şi  cealaltă. 

Concepţia  aceasta  categoric  necreştină  nu  este  decât 
concluzia  ultimă  din  teza  luterană  că  omul  nu  poate  fi  spălat 
de  păcate  cât  e  în  viaţa  aceasta,  că  el  rămâne  în  mod  fatal 
să-şi  continue  viaţa  de  dinainte  de  Hristos,  numai  cât  Dum¬ 
nezeu  nu  i  le  mai  ia  în  nume  de  rău,  ci  priveşte  la  ele  ier¬ 
tător,  îndurător  ca  şi  când  n’ar  fi  păcate. 

Dumnezeu  însuşi  ar  sta  aşadar  neputincios  în  faţa 
acestei  realităţi,  medalie  cu  două  chipuri :  păcat  şi  viaţă  în 
timp,  în  istorie.  Dumnezeu  nu  poate  ajuta  întru  nimic  la 
ruperea  păcatului  din  societatea  timpului.  El  poate  nimici 
medalia  întreagă  —  viaţa  omenească  în  istorie,  —  dar  în. 
trucât  aceasta  n’o  vrea,  trebue  să  lase  şi  păcatul  în  existenţă. 

Concepţia  aceasta  care  face  din  păcat  fatalitate  im¬ 
pusă  de  timp,  în  faţa  căreia  libertatea  omenească  e  iluzo- 
rică,  stă  în  contrazicere  cu  învăţătura  creştină  că  timpul 
e  creat  de  Dumnezeu  şi  nu  e  o  manifestare  a  păcatului. 
Dumnezeu  a  creat  timpul  înainte  de  căderea  în  păcat.  Nu¬ 
mărarea  celor  7  zile  în  episodul  creaţiunii  e  o  dovadă. 
Dacă  păcatul  ar  fi  indisolubil  legat  de  timp,  am  face  pe 
Dumnezeu  autor  al  păcatului,  odată  ce  e  autor  al  timpului. 

Dacă  timpul  e  făptura  Iui  Dumnezeu  el  nu  implică 
numai  decât  o  trăire  păcătoasă.  In  el  se  poate  trăi  şi  vir¬ 
tuos,  cum  au  trăit  primii  oameni  o  bucată  de  vreme.  Dacă 
timpul  ar  fi  inevitabil  forma  vieţii  păcătoase,  Isus  Hristos 
ar  fi  păcătuit  şi  el,  ceeace  afirmă  teologia  dialectică,  dar 
respinge  creştinismul. 

In  timp  se  poate  trăi  şi  fără  de  păcat,  sau  timpul  poate 
forma  şi  stadiul  în  care  să  progreseze  omul  în  sfinţenie. 

Dacă  aceasta  se  întâmplă  rar,  nu  e  de  vină  timpul, 
ci  lenea  noastră  de-a  face  eforturi  spre  viaţa  virtuoasă.  Şi 
dacă  experiem  cele  mai  adeseaori  timpul  ca  pe  ceva  chi¬ 
nuitor,  ca  pe  o  povară,  tot  păcatul  din  noi  este  de  vină, 
tot  puţinătatea  vieţii  autentice  în  noi.  Regretăm  clipele  mai 
bune  ale  trecutului  pentrucă  ne  doare  vre-un  neajuns  al 

nostru  în  clipa  de  fată.  Dacă  ar  lipsi  acest  neajuns  nu 
le-am  regreta.  Ne  dor  anumite  amintiri  ale  trecutului,  pen- 
trucă  ne-am  comportat  păcătos  în  ele  şi  ne-am  pecetluit  în 
râu  toată  linia  vieţii  noastre.  Aşteptăm  încordat  viitorul 
când  vrem  să  scăpăm  de  golul  unei  preocupări  a  clipei  de 
fată  sau  de  alt  neajuns  al  acestei  clipe.  Dar  ne  e  frică 
de  viitor  când  ştim  că  el  va  fi  o  scadentă  pentru  păcatele 
noastre  din  trecut  şi  de  acum. 

Când  ne-am  comporta  în  toate  clipele  la  fel  de  corect 
şi  de  moral,  când  le-am  umplea  pe  toate  ca  o  trăire  plină 
a  faptei,  a  sentimentului,  a  ideilor  nobile,  nici  n’am  şti  cum 
trec,  n’am  regreta  dureros  trecutul  şi  n’am  aştepta  încordat 
viitorul.  Timpul  n’ar  fi  sim)it  ca  o  povară,  ci  ca  un  con¬ 
tinuu  prilej  de  bucurii  curate. 

Biserica  ortodoxă  şi  catolică  recunoaşte  posibilitatea 
celor  mai  minunate  progrese  morale  ale  creştinilor  în  timp. 
.Istoria  întreagă  nu  trebue  să  rămână  fatal  şi  definitiv  în 
puterea  răului,  ci  e  posibil  un  progres  moral  în  ea. 

Protestantismul  neagă  posibilitatea  faptei  morale  şi  deci 
admiterea  ei  ca  ajutor  la  mântuire,  pentrucă  fapta  e  mai 
mult  legată  de  timp  şi  factor  determinant  în  timp.  Afirmând 
fapta  morală,  creştinismul  neprotestant  afirmă  posibilitatea 
unei  intervenţii  în  bine  asupra  istoriei,  ceeace  protestan¬ 
tismul  neagă. 

Considerarea  timpului  în  mod  inevitabil  ca  forma  exi¬ 
stenţei  în  păcat  duce  şi  la  scoaterea  totală  a  lui  Dumnezeu 
din  el.  Dar  aceasta  însemnează  a  limita  enorm  puterea  lui 
Dumnezeu.  Dacă  scoatem  pe  Dumnezeu  din  toată  istoria 
omenească,  la  ce  se  mai  referă  în  afară  de  El  puterea  Lui  ? 
Cine  a  făcut  lumea  nu  poate  fi  scos  de  lume,  afară  din 
cuprinsul  ei.  Timpul  e  constitutiv  creaţiunii,  nu  păcatului, 
iar  creaţiunea  implică  în  noţiunea  ei  puterea  lui  Dumnezeu 
asupra  ei,  prezenţa  puterii  lui  Dumnezeu  în  ea. 

Lumea  ca  creată  nu  se  poate  menţinea  în  existenţă 
nici  o  clipă  fără  voinţa  şi  puterea  Creatorului,  care  ea  o 
susţine.  Lumea  n’a  putut  fi  făcută  infinită.  Ca  atare  chiar 
dacă  ar  fi  fost  înzestrată  cu  o  anumită  cantitate  de  putere 
de  viaţă,  din  al  doilea  moment  al  existenţei  ei  s’ar  fi  simţit 
o  scădere  în  puterea  ei  de  viaţă  şi  deci  un  început  de  per- 

turbare  a  echilibrului  din  ea.  (A  nu  se  lua  exemplul  omului 
sau  al  plantei  care  nu  se  resimte  de  cât  după  un  anumit 
timp  de  împuţinarea  puterii  vitale.  Şi  omul  şi  planta  primesc 
puteri  nouă  dela  factorii  împrejmuitori.  Dar  lumea  de  unde 
ar  primi,  dacă  n’ar  avea  legătura  cu  Dumnezeu?) 

Providenţa  dumnezeească  este  un  fel  de  creaţiune  în 
fiecare  clipă  a  lumii  prin  Dumnezeu.  Nu  o  creaţiune  a  lipa- 
relor,  ca  la  creaţiunea  propriu  zisă,  ci  o  revărsare  necon¬ 
tenită  de  putere  nouă  în  lume,  aşa  cum  omul  numai  printr’o 
necontenită  primire  de  putere  nouă  se  poate  menţinea. 

Dumnezeu  (ine  „în  fiecare  clipă”  lumea  în  palmă.  Că 
permite  vermule(ilor  din  ea  să-şi  bată  joc  de  această  palmă 
susţinătoare  şi  continuu  creatoare,  aceasta  explică  cum  e 
posibil  să  existe  şi  cel  rău,  fără  a  fi  responsabil  de  fapta 
lui  rea.  Dumnezeu. 

Iar  când  zicem  că  Dumnezeu  (ine  lumea  în  palmă  „în 
fiecare  clipă",  spunem  implicit  că  şi  timpul  e  continuu  creat 
de  Dumnezeu.  El  ne  dă  fiecare  moment.  Nu  putem  conta 
cu  dela  noi  putere  pe  nici  o  clipă  viitoare  a  vieţii  noastre. 
Pentru  fiecare  trebue  să-i  mulţumim  Iui  Dumnezeu,  care 
ne-o  dă  ca  nou  prilej  de  a  ne  face  şi  arăta  mai  tari,  mai 
bărbaţi  în  virtute,  în  vrednicie,  mai  demni  de  El. 

Dumnezeu  e  în  afară  de  timp? 

Dar  nu  străbate  EI  fiecare  clipă?  EI  este  suveran  al 
timpului,  dar  cine  ar  putea  să-L  exileze  din  timp?  Iar  când 
se  coboară  înăuntrul  timpului  ca  unul  din  nou,  vine  întru 
ale  Sale,  —  e  drept  întru  cele  mai  mici  ale  Sale  —  şi  ce 
L-ar  putea  împedeca  s’o  facă? 

RENE  DESCARTES 

De  Preof  Dr.  NICOLAE  TERCHILĂ 
Profesor  la  Academia  teologică  „Andreiană" 

Lumea  întreagă  comemorează  pe  marele  filosof  francez 
R.  Descartes  (latineşte  R.  Cartesius)  în  anul  acesta,  pen- 
trucă  acum  se  împlinesc  300  de  ani  (1637 — 1937)  de  când 
a  apărut  la  Leyda  opera  sa  monumentală  întitulată:  Cu¬ 
vântare  asupra  metodei  de  a-şi  conduce  bine  raţiunea  şi 
a  căuta  adevărul  tn  ştiinţă. 

Rene  Descartes,  educatorul  filosofic  al  Franţei  (Ma- 
gister  Oalliae),  unul  din  cei  mai  mari  gânditori  şi  îndru¬ 
mători  ai  omenirii,  s’a  născut  în  anul  1596  în  La  Haye  (Tou- 
raine)  şi  a  murit  în  anul  1650  în  Stockholm.  Descendent 
al  unei  familii  nobile,  cercetează  o  şcoală  iezuită,  în  care 
se  distinge  prin  adâncimea  gândirii  şi  prin  spiritul  său 
neîntrecut  de  observaţie.  Se  simte  atras  mai  ales  de  ma¬ 
tematici  pentrucă  această  ştiinfă  exactă,  care  se  caracte¬ 
rizează  prin  „evidentă"  şi  „certitudine",  îi  stâmpără  mai 
mult  dorul  său  fierbinte  după  adevăr. 

Dar  gânditorul  nu  caută  adevărul  numai  în  abstracţii, 
ci  şi  în  cartea  cea  mare  a  lumii.  Descartes  vrea  deci  să 
cunoască  lumea,  călătoreşte,  mânat  de  setea  după  adevăr, 
prin  Olanda,  Danemarca,  Germania,  Elveţia,  Italia  şi  îşi 
încheie  viata  în  Stockhoim,  la  curtea  reginei  Cristina  a 
Suediei,  care  l’a  învrednicit  de  cinstea  deosebită  de  a-1  in¬ 
vita  personal  pe  marele  gânditor  la  sine. 

Opera  lui  Descartes  este  vastă.  Ch.  Adam  şi  Paul 
Tounery  între  anii  1897  şi  1910  au  publicat-o  în  11  vo¬ 
lume  mari,  cel  de  al  12-lea  cuprinzând  viata  lui  Descartes 
şi  un  studiu  asupra  lucrărilor  lui. 

In  româneşte  au  apărut:  1.  Rene  Descartes:  „Studii 
asupra  metodei  de  a  întrebuinţa  bine  raţiunea"  trad.  de 
Riureanu.  Bucureşti;  2.  „Descartes.  Metafizică  şi  ştiinţă"  de 
Mih.  U(ă.  Bucureşti  1930 ;  3.  D.  C.  Noica :  „Viaţa  şi  opera 
lui  Rene  Descartes".  Bucureşti  1937. 

In  in|elesul  cel  mai  profund  şi  mai  larg  al  cuvântului, 
Descartes  a  devenit  educatorul  filosofic  al  francezilor.  El 
apare  in  istoria  poporului  său  la  acel  moment  mare,  când 
în  Franfa  de  sub  conducerea  înţeleaptă  a  cardinalului  Ri- 
■chelieu  unitatea  politică  şi  religioasă  devine  o  realitate. 
Descartes  trăieşte  in  zilele  acelea,  în  cari  Corneille,  ma¬ 
rele  tragedian  al  Franţei  prin  eroii  tragediilor  sale  „Cinna", 
„Horace“  realizează  planul  de  educaţie  politică  a  lui  Ri- 
chelieu,  creatorul  naţiunii  franceze  eroice. 

Provedinfa  divină  işi  face  darul  său  deplin  fată  de 
poporul  francez  trimi|ându-i  acestuia  în  aceiaş  vreme  şi  pe 
marele  filosof  Cartesius,  care  dă  poporului  său  acea  cu¬ 
getare  clară  şi  distinctă,  prin  care  se  caracterizează  până 
azi  filosofia  franceză.  Descartes-filosoful  împreună  cu 
marii  săi  contemporani  Richelieu-politicianul  şi  Corneille- 
poetul  au  asigurat  Franţei  un  Ioc  de  frunte  în  cultura  şi 
politica  lumii  întregi. 

Caracterul  veritabil  frantuzeşc  al  Iui  Descartes  se  des¬ 
copere  impresionant  în  „Studiul  asupra  metodei'  apărut 
acum  300  de  ani.  In  această  lucrare,  reuşeşte  să  înteme¬ 
ieze  o  metodă  ştiinţifică  bine  închegată,  pe  care  o  numeşte 
arta  cugetării,  la  care  ajunge  după  o  îndelungată  şi  grea 
frământare  sufletească.  Cartea  aceasta  este  până  astăzi 
itinerarul  cugetării  filosofice  pentru  toţi  francezii.  Valoarea 
ei  pentru  educaţia  spirituală  a  naţiunii  franceze  este  incal¬ 
culabilă. 

Această  mare  importantă  a  cărfii  rezultă  din  faptul  că 
ea  s’a  născut  din  adâncimile  firii  franceze,  din  tendinţa  spre 
„certitudine"  şi  „claritate",  tendinţă  ce  apare  în  toate  ma¬ 
nifestările  spiritului  francez,  fie  în  domeniul  speculaţiunii  fi¬ 
losofice,  fie  în  analize  psihologice,  fie  în  creaţii  artistice, 
sau  în  măsuri  politice. 

Normele  activităţii  logice  a  intelectului  în  metoda  car- 
tesiană  sunt  următoarele:  1.  Să  nu  primesc  niciodată  un 
lucru  drept  adevărat  dacă  nu  l-am  cunoscut  in  mod  evi¬ 
dent  că  este  adevărat ;  2.  Să  despart  problema,  pe  care  o 
cercetez  în  părţi  cât  de  mici  şi  de  multe  cu  putinţă,  spre 
a  o  putea  rezolva  mai  bine;  3.  Să  conduc  gândirile  mele 
în  ordine,  începând  cu  cele  mai  simple  şi  cele  mai  uşor 

de  înţeles,  pentru  a  mă  ridica  apoi  cu  încetul  până  Ia  cu¬ 
noştinţa  celor  mai  complicate  şi  4.  Să  lac  peste  tot  disecări 
atât  de  complete  şi  revizuiri  atât  de  generale,  încât  să  fiu 
sigur,  că  nu  am  omis  nimic. 

Tratatul  îşi  ajunge  punctul  său  culminant  în  partea  a 
patra,  care  ne  descopere  temelia  teoriei  cunoaşterii  formu¬ 
lată  în  vestita  propoziţie  cartesiană  „cogito  ergo  sum“  (cuget, 
deci  extsf).  Cum  descopere  Descartes  acest  adevăr,  care 
nu  este  o  concluzie  logică,  ci  o  convingere  câştigată  pe 
calea  intuiţiei  nemijlocite. 

Frământările  prin  cari  a  trecut  Cartesius  până  ce  a 
ajuns  la  teoria  cunoaşterii  sale,  le  poate  avea  numai  celce 
tinde  spre  independenţă  spirituală.  El  observă  că  multe 
dintre  adevărurile,  cari  îi  păreau  evidente  în  tinereţă,  s’au 
dovedit  ulterior  false  sau  îndoielnice.  Astfel  se  vede  nevoit 
să  tragă  la  îndoială  toate  cunoştinţele  cari  nu  sunt  absolut 
sigure.  Aşa  trebuia  să  tragă  la  îndoială  chiar  şi  certitu¬ 
dinea  cunoştinţelor  dobândite  pe  calea  nemijlocită  a  simţu¬ 
rilor.  Mi  se  pare  —  zice  Descartes  —  un  fapt  absolut 
sigur,  că  de  pildă  şed  Ia  gura  sobei  şi  ţin  în  mână  o  carte. 
Dar  şi  în  vis  pot  avea  această  sensaţie,  deşi  realitatea  este 
alta.  Deci  visul  nu  poate  fi  deosebit  de  realitate  prin  nici 
un  criteriu  sigur.  Şi  în  forma  aceasta  putem  trage  la  în¬ 
doială  existenţa  sigură  a  oricărei  realităţi,  a  lui  Dumnezeu, 
a  cerului,  a  corpurilor,  chiar  şi  a  corpului  propriu.  Doar 
simţurile  ne  pot  înşela. 

Dar  din  această  mare  a  îndoielii  se  înalţă  o  stâncă  a 
certitudinei  absolute.  Toate  le  putem  trage  la  îndoială,  nu 
însă  faptul,  că  celce  cugetă,  există.  „Cuget,  deci  exist“,  (co¬ 
gito  ergo  sum)  este  un  adevăr  pe  care  nu-1  pot  trage  la  în¬ 
doială  toate  sforţările  scepticilor.  La  acest  adevăr  nu  ajungem 
pe  calea  raţionamentelor  îndelungate ;  el  este  evident,  el  este 
o  certitudine  ce  se  impune  sufleiului  în  mod  nemijlocit. 

Dar  chiar  şi  acest  adevăr  ar  putea  fi  o  rătăcire,  iar 
criteriuf  evidenţei  o  capcană,  dacă  nu  ne-ar  garanta  certi¬ 
tudinea  evidenţei  Dumnezeu,  care  nu  vrea  să  ne  amă¬ 
gească.  De  aici  rezultă  faptul,  că  Descartes  deşi  a  des¬ 
coperit  în  ordine  cronologică  mai  întâi  „Cogito“,  acest 
principiu  a  fost  însă  mai  înainte  asigurat  prin  argumentul 

pentru  existenţa  Iui  Dumnezeu.  întreaga  Iui  logică  este 
străbătută  de  firele  cugetării  sale  religioase. 

Toate  operile  Iui  Descartes  ne  prezintă  pe  marele  gân¬ 
ditor  în  sufletul  căruia  matematicianul  şi  naturalistul  se  află 
în  continuă  luptă  cu  omul  religios.  El  este  convins  că 
adevărurile  matematice  nu  sunt  autonome,  ci  toate  depind 
de  Dumnezeu.  Mai  presus  de  toate  există  Dumnezeu.  El 
este  garanţia  supremă  pentru  existenţa  şi  adeveritalea  lu¬ 
crurilor  şi  a  legilor. 

Existenţa  lui  Dumnezeu  o  dovedeşte  Descartes  cu  ar¬ 
gumentul  cauzalităţii  formulat  astfel:  Fără  cauză  nu  se 
poate  produce  în  lume  nimic.  Cauza  nu  poate  să  conţină 
mai  puţină  realitate  ca  efectul.  Noi  aflăm  în  noi  ideea 
despre  Dumnezeu,  ca  fiinţă  desăvârşită.  Omul  ca  fiinţă 
mărginită,  imperfectă,  nu  poate  să  nască  ideea  perfecţiunii 
divine  sau  a  divinităţii.  Aceasta  nu  poate  deriva  decât  dela 
o  fiinţă  desăvârşită,  deci  trebue  să  existe  Dumnezeu.  Dacă 
n’ar  fi  Dumnezeu,  n’ar  pufea  să  fie  nici  idea  de  Dumnezeu, 
pe  care  o  întâlnim  la  toate  popoarele  din  lume. 

Doctrina  despre  suflet  o  desvoltă  Descartes  pornind 
din  prima  certitudine:  cogito  ergo  sum.  Cu  acest  prim 
adevăr  este  împreunat  un  al  doilea,  anume:  ce  sunt  eu. 
Pentrucă  —  zice  Descartes  —  eu  pot  trage  la  îndoială 
chiar  şi  existenţa  trupului  meu,  dar  nu  pot  dubita  în  faptul 
că  cuget,  deoarece  dubitând,  cuget.  Eu  sunt  deci  o  fiinţă 
cugetătoare  (suflet,  spirit,  raţiune).  Eu  nu  sunt  corpul  meu, 
nici  un  eter  fin  răspândit  în  acest  corp,  a  cărui  existenţă 
am  tras-o  la  îndoială.  Eu  sunt  o  substanţă  a  cărei  esenţă 
este  cugetarea  şi  care,  pentrucă  să  fiinţeze,  n’are  nevoie 
de  spaţiu,  nici  de  trup.  Chiar  dacă  ar  înceta  trupul  de  a 
exista,  sufletul  n’ar  înceta  să  fie,  ceea  ce  este. 

Aici  nu  este  locul  să  facem  o  expunere  temeinică  a 
sistemului  cartesian.  Scopul  nostru  a  fost  numai  să  evocăm 
în  faţa  mulţimii  figura  gânditorului  francez,  care  rămâne  în 
veci  o  întrupare  neîntrecută  a  spiritului  francez  atât  ca  în¬ 
drumător  al  cugetării  filosofice,  cât  şi  al  vieţii  morale  sau 
al  cunoaşterii  Iui  Dumnezeu. 

ARTĂ  ŞI  MORALĂ1 

De  Preot  I.  CONSTANTINESCU 

Evident  că  între  aceste  extreme,  unii  au  afirmat  că 
adevărul  stă  la  mijloc.  Şi  în  adevăr,  iată  ce  spune  un  în¬ 
cercat  estetician:  „Această  opoziţie  a  subiectului  gânditor 
şi  a  obiectului  gândit,  e  încă  o  pseudo-problemă.  Nu  există 
viziune  fără  retină,  dar  nu  există  fără  o  rază  luminoasă, 
decât  în  halucinaţie,  adică  în  eroare.  La  fel  arlistul  nu 
admiră  subiectiv  decât  ceeace  are  oarecari  porţiuni  armo¬ 
nioase  obiectiv.  Frumuseţa  unei  consonanţe  şi  urâţenia  unei 
disonanţe  depind  în  mare  parte  de  eu,  de  vibraţia  mea 
personală.  Dar  eu  depind  de  ele,  pentrucă  ele  mă  fac  să 
vibrez  moralmente  şi  fiziceşie.  Omul  a  cărui  admiraţie 
personală  n'ar  ţinea  nici  o  socoteală  de  natura  operelor  ad¬ 
mirate,  n’ar  putea  fi  decât  un  nebun.  Legile  frumuseţii 
deci,  departe  de  a  rezida  sau  în  obiectele  gândite,  sau  în 
subiectul  care  le  gândeşte,  constau  în  oarecari  raporturi 
între  amândouă,  ele  sunt  una  din  formele  multiplelor  reacţii 
mutuale". 2  Evident  că  dacă  s’ar  trage  concluzia  firească, 
frumosul  ar  trebui  să  fie  după  aceasta  ultimă  teorie,  o  co¬ 
nexiune  de  forme  obiective,  cu  anumite  însuşiri  subiective, 
ceeace-i  destul  de  vag  şi  imprecis. 

Toate  aceste  definiţii  însă,  au  provenit  din  părăsirea 
punctului  de  vedere  metafizic,  punctului  de  vedere  creştin 
şi  întemeierea  unei  estetici  pozitive,  empirisfe.  Ori  estetica 
nu  poate  părăsi  punctul  de  vedere  creştin,  metafizic,  ca  şi 
morala.  Frumosul  nu  se  pretează  la  o  înţelegere  justă  şi 
definitivă  în  pozitivism ;  el  este  o  valoare  obiectivă  şi  trans- 
cedentală.  Acele  însuşiri  sau  forme  obiective  conexate  cu 
unele  subiective,  sunt  elementele  din  cari  şi  cu  ajutorul 
cărora  se  formează  arta ;  ele  însă  trebue  să  fie  iluminate 
de  o  valoare  obiectivă  şi  franscedenială,  frumosul. 

Creştinismul,  începând  cu  Dionisie  Areopagitul,  Fer. 
Augustin,  Toma  de  Aquino,  Jaques  Mariiain,  iar  Ia  noi  dl 

1  Continuare  dela  pag.  385. 

2  Ch.  Lals:  Noiions  d’esthetiques.  Paris,  pag.  3. 

Nichifor  Crainic, 1  singurul  care  s’a  ocupat  de  frumosul 
creştin,  toţi  sunt  de  acord  în  a  arăta  că  frumosul  este  trans¬ 
cendent  şi  obiectiv.  „Frumuseţa  e  însuşi  numele  lui  Dum¬ 
nezeu,  întipărit  cu  tipare  de  lumină  în  creajiune.  Reflexele 
ei  ne  ating  cu  luciri  de  fulger  şi  la  farmecul  ei  participăm 
prin  contemplaţie,  prin  acel  instinct  Imediat  ce  ne  face  să 
tresărim,  la  sezisarea  a  tot  ce  e  proporţie,  armonie,  per¬ 
fecţiune,  strălucire.  E  iubirea  sădită  în  noi,  puterea  de 
atracţie  între  cele  de  jos  şi  cele  de  sus,  care  ne  înaltă  către 
sferele  superioare,  pentru  a  putea  întrezări,  ca  prin  enigmă 
şi  văl,  Iimpezişul  fulgerător  al  oceanului  de  armonii  în  care 
lumea  noastră  nu  e  decât  o  insulă  scăldată  în  lumină"  (N. 
Crainic).  „A  reda  ceva  din  acel  farmec  negrăit,  adaugă 
mai  departe  acelaş  autor,  e  menirea  geniilor  cari  au  creiat 
arta  armoniei".  Geniul  artistic,  dar,  am  putea  spune  că 
nu  creiază  frumosul  „ci  mai  mult  îl  prinde".2 

Iar  toate  aceste  afirmatiuni,  evident,  se  găsesc  în  inspi¬ 
ratorul  şi  dătătorul  de  ton  al  doctrinei  creştine  de  totdeauna, 
Dionisie  Areopagitul,  care  spune:  (frumosul)  „este  veşnic, 
invariabil  şi  neschimbabil ;  fără  naştere  şi  fără  moarte,  fără 
desvoltare  sau  micşorare ...  El  este  frumos  în  sine  şî  prin 
sine,  frumos  în  chip  unic  şi  veşnic.  El  conţine  în  sine  mai 
dinainte  în  mod  transcendent,  frumuseţa  cea  primordială,  a 
tot  ceeace  este  frumos".3  Iar  dacă,  ca  origine,  frumosul  e 
transcendent,  ca  realitate,  ei  nu  poate  fi  decât  strălucirea 
valorii,  a  unei  idei,  principiu,  a  unicului,  înlr'o  materie  pro¬ 
porţională,  ordonată.  Unicul  în  divers,  cum  spunea  Aristot, 
sau  strălucirea  formei,  asupra  părţii  proporţionate  a  materiei ; 
o  strălucire  de  inteligenţă  pe  o  materie  inteligent  dispusă, 
cum  spuneau  scolasticii,  împreună  cu  ].  Maritain  de  astăzi. 

Deci  arta  nu  va  putea  fi  altceva,  decât  o  înzestrare 
deosebită,  care  prinlr’o  anumită  viziune,  din  anumite  ele- 


1  Vezi:  Nichifor  Crainic:  Puncte  cardinale  în  haos  (Estetica  ful  N.  Iorga) 
şi  Gândirea,  anul  XII,  Nr.  9—11:  Sensul  teologic  al  frumosului.  * 

Tot  în  Gândirea  an,  XII  Nr.  3,  are  un  judicios  articol  în  acesl  sens  dl  V. 
N.  Popescu,  astăzi  preot,  întitulai:  „Frumosul  şi  creştinismul". 

2  Pr.  Cicerone  Iordăchescu:  Studiu  Introductiv  la  Dionisie  Pseudo'Areo- 
pagiiul:  Despre  numele  divine.  Teologia  mistică. 

3  Dionisie  Pseudo*Areopag!tul:  Despre  numele  divine.  Teologia  mistică, 
trad.  Pr.  C-  Iordăchescu  şi  Th.  Simenschi,  pag.  37. 

mente  ale  conştiinţei  şi  naturii,  va  realiza  frumosul.  Arta 
nu  va  mai  trebui  să  imite  servil  natura,  sau  să  se  reducă 
Ia  un  joc  liber  al  facultăţilor  interioare,  adică  al  imaginaţiei 
cu  inteligenţă,  ci  va  fi,  cum  spune  Bacon:  „omul  adăugat 
naturei",  însă  străfulgerat  de  o  lumină  transcendentă. 

Menţinându-ne  încă  în  lumea  valorilor  de  bine  şi  de 
frumos,  observăm  că  atât  în  gândirea  greacă  cât  şi  în  re- 
ligiunea  creştină,  frumosul  are  o  strânsă  legătură  cu  binele. 
Dacă  la  Plafon  ele  se  uneau  sub  acelaş  nume  (t6  xaXoxa/atio!), 
la  Dionisie  Areopagitul  atât  binele  cât  şi  frumosul  sunt 
nume  divine,  însuşiri,  proprietăţi  ale  divinităţii,  una  în  esenţa 
sa.  Iar  J.  Maritain,  comentând  şi  interpretând  pe  Toma  de 
Aquino,  uriaşul  cugetător  al  gândirii  catolice,  inspirat  tot 
din  Areopagitul,  interpretând  gândirea  acestuia  în  cartea  sa 
„Art  et  Scolastique",  arată  că  frumosul  ca  şi  adevărul  şi 
binele  e  Fiinţa  însăşi  luată  sub  un  oarecare  aspect;  că  fru¬ 
mosul,  deşi  o  proprietate  a  Fiinţei,  totuşi  se  apropie  mai 
mult  de  bine  decât  de  adevăr,  ba  chiar  poate  fi  socotit  ca 
o  specie  a  binelui.  „Frumosul  are  un  raport  esenţial  cu 
apetitul,  spune  el,  pentru  aceasta  e  o  specie  a  binelui. 
Frumosul  este  esenţial  delectabil.  Pentru  aceasta,  prin  na¬ 
tura  sa  însăşi,  el  mişcă  dorinţa  şi  produce  iubirea,  în  timp 
ce  adevărul  nu  face  decât  să  ilumineze". 

Aşadar  aceste  valori,  considerate  în  însăşi  natura  lor 
deşi  unite  în  ultima  lor  esenţă,  în  însăşi  Fiinţa,  totuşi  fru¬ 
mosul  are  o  strânsă  legătură  cu  binele.  Deci  arta  fiind 
acea  „înzestrare  specială"  prin  care  omul  iluminat  de  va¬ 
lorile  transcendente  dă  la  iveală,  sau  realizează  anumite 
bunuri  numite  estetice,  artistul  nu  se  va  putea  debarasa  de 
valoarea  binelui,  dupăcum  nu  va  putea  fi  artist  ignorând 
frumosul.  Binele  este  strâns  unit  cu  frumosul  şi  nici  în 
creaţia  artistică,  dupăcum  vom  vedea  mai  târziu,  ele  nu  se 
pot  despărţi. 

Părăsind  acest  domeniu  al  lumii  valorilor,  vom  cerceta 
problema  raportului  dintre  artă  şi  morală  cu  ajutorul  şi  cu 
metoda  esteticei  ştiinţifice  şi  autonome  din  timpul  nostru, 
observând  că  şi  pe  acest  teren  transplantată  problema,  arta 
şi  morala  nu  se  pot  despărţi  şi  ignora. 

Arta  prelucrează  anumite  materiale  când  e  vorba  de 
artele  plastice,  se  foloseşte  de  anumite  date  ale  conştiinţei, 

de  viaţa  însăşi  cu  toate  plăcerile  şi  bucuriile  ei  când  e 
vorba  de  arie  cari  pun  în  mişcare  reprezentări  ale  ei,  cum 
e  poezia,  romanul,  epopeia  ele.  Dar  aici  se  mai  pune  ur¬ 
mătoarea  problemă:1  orice  lucrător  e  un  artist  şi  orice  pro¬ 
dus  omenesc  e  o  operă  de  artă?  Unde  termină  lucrătorul 
şi  unde  începe  artistul,  căci  se  spune  de  anumi|i  medici, 
ingineri  etc.  că  sunt  artişti  în  branşa  lor?  Lucrătorul  lu¬ 
crează  mânat,  împins  de  munca  sa,  de  nevoia  unui  salar, 
iar  artistul  de  instinctul  său  artistic.  Şi  s’a  studiat  ce  a 
făcut  pe  primiliv  şi  ce-1  face  pe  modern  să  creieze  artistic, 
să  contempleze  opera  de  artă.  Astfel  s’a  ajuns  la  următorul 
rezultat :  jocul  în  primul  rând  —  de  altfel  s’a  spus  că  aria 
e  un  joc  şi  H.  Spencer  a  insistat  mult  asupra  acestui  punct 
—  magia,  munca  şi  instinctul  sexual,  au  dat  naştere  creaţiei 
artistice,  ariei  în  genere,  iar  cel  mai  specific  ar  fi  instinctul 
sau  nevoia  de  a  plasticiza. 

Astfel  lucrătorul  e  împins  la  lucru  din  nevoia  unui  salar ; 
artistul  din  nevoia  artistică.  Deşi  astăzi  s'ar  putea  spune 
că  şi  artistul  e  nevoit  să  creieze  tot  din  nevoia  banilor, 
am  putea  afirma  însă  că  opera  creiată  numai  din  nevoia 
banilor,  nu  e  artă  ci  numai  simulacrul  ei,  căci  adevăratul 
artist  e  poeta  vafes  (poetul  inspirat),  iar  nu  poeta  faber 
(poetul  lucrător).  In  privinţa  metodei,  e  o  deosebire  capi¬ 
tală;  căci  pe  când  lucrătorul,  după  un  anumit  timp,  uzând 
de  aceleaşi  mijloace,  devine  un  automat,  artistul,  deşi 
uzează  de  oarecare  tehnică,  măreţi*  sa  stă  în  originalitate. 

Totuşi  sunt  unele  lucruri,  unele  produse  tehnice  şi 
industriale  cari  sunt  calificate  drept  frumoase,  deoarece 
între  frumos  şi  util  nu  e  un  raport  de  exclusivitate,  ci  unul 
de  încrucişare,  „deoarece  frumosul  poate  fi  şi  util,  precum 
utilul  poate  fi  şi  frumos".2  Şi  acelor  produse  le  atribuim  o 
valoare  estetică  atunci  când  ele  ating  un  grad  de  perfec¬ 
ţiune,  când  adică  un  lucru  „există  şi  funcţionează  prin  sine 
însuşi,  fără  sprijinul  sau  cu  sprijinul  cât  mai  limitat  al  unor 
factori  străini  de  organizaţia  sa".3  (v»  urmai 


1  Vezi  T.  Vianu:  Estetica,  voi.  1.  Bucureşti. 

2  Petru  Andrei:  Filosofii  valorii  (curs)  (Valori  estetice)  pag.  483. 

3  T.  Vianu :  Estetica,  Bucureşti  1934,  pag.  96. 

UN  PRAZNIC  ROMÂNESC:  1  DECEMVRIE 

De  Preol  D.  D.  ACHIMESCU 

Puterea  de  viaţă  a  neamului  românesc  s’a  arătat  cu 
prisosinţă  dealungul  veacurilor,  dela  primele  închegări  voe- 
vodale  şi  până  în  ziua  cea  mare  de  1  Decemvrie  1918, 
prima  zi  de  mulţumire,  de  bucurie,  de  înălţare,  de  biruinţă 
totală  şi  definitivă  asupra  unui  mileniu  de  umilinţă,  de  răb¬ 
dare,  de  lupte  şi  sacrificii  împletite  cu  sfinte  nădejdi  întru 
ajungerea  zilei  de  azi,  care  închee.  Ia  Alba-Iulia,  unitatea 
politică  şi  spirituală  a  poporului  român. 

Această  putere  de  viaţă  a  poporului  nostru,  care  prin 
cei  peste  150.000  de  Români  şi  delegaţii  tuturor  provinciilor 
româneşti  din  nordul  Carpaţilor,  în  frunte  cu  reprezentanţii 
clerului,  decretă  şi  pecetlui  pentru  veşnicie  unirea  cu  patria 
mamă,  a  fost  necontenit  alimentată  de  acelaşi  sentiment  al 
unităţii  naţionale,  care  mai  străbătuse  ca  un  fulger  prin 
fiinţa  neamului  nostru,  sub  Mihaiu  Viteazul. 

Este  îndeobşte  cunoscut  faptul  că  înainte  de  întregirea 
noastră  politică,  neamul  nostru  era  unit  sufleteşte.  Aveam 
aceeaşi  fiinţă  etnică,  aveam  aceeaşi  credinţă,  vorbiam  ace¬ 
laşi  grai,  aveam  aceleaşi  obiceiuri  hrănite  de  aceleaşi  tra¬ 
diţii  cari  ne  dădeau  puteri  nesfârşite  întru  păstrarea  patri¬ 
moniului  nostru  naţional.  Scriitorii  şi  poeţii  noştri,  începând 
cu  cronicarii,  din  ambele  laturi  ale  Carpaţilor,  mărturiseau 
şi  răspândeau  prin  scrierile  lor  conştiinţa  unităţii  noastre 
naţionale. 

Dar  această  idee  n’a  trăit  numai  în  instinctul  poporului 
românesc  de  pretutindeni,  ci  ea  a  fost  şi  crezul  sfânt  al 
Bisericii  noastre  ortodoxe,  care  a  ocrotit  din  pruncie  nea¬ 
mul  acesta  şi  l-a  călăuzit  spre  destinele  lui.  Această  Bi¬ 
serică,  prin  generaţiile  ei  de  umili  şi  evlavioşi  apostoli  ce 
s’au  succedat  întru  cârmuirea  spirituală  a  poporului,  printr’o 
luptă  neostoită,  vrednică  de  aceea  a  martirilor  primelor  vea¬ 
curi  creştine,  a  păstrat  şi  a  făcut  să  crească,  ca  aluatul 

din  evanghelie,  conştiinţa  naţională.  Prin  Biserică  s’a  pă¬ 
strat  legătura  între  tofi  Românii.  Biserica  fiind  una  —  în 
ciuda  hotarelor  ce  ne  despărţeau  vremelnic  —  şi  naţiunea 
se  simţea  una. 

Amintesc  aci  figura  impunătoare  a  mitropolitului  Andrei 
Şaguna,  a  cărui  sărbătorire,  ca  un  simbol,  premerge  zilei 
de  1  Decemvrie.  Andrei  Şaguna  n’a  fost  numai  un  dătător 
de  legi  bisericeşti,  un  cărturar  profund,  un  unificator  bise¬ 
ricesc,  ci  a  fost  şi  un  bărbat  politic  clarvăzător  al  viitorului 
acestui  neam.  Eminescu  spunea  că  Şaguna  este  un  bărbat 
politic  „din  creştet  până’n  tălpi". 

Intr’adevăr,  organizarea  pe  care  a  dat-o  Bisericii  ar¬ 
delene,  rămasă  şi  azi  în  vigoare  pentru  întreaga  Biserică, 
acţiunile  sale  politice  şi  diplomatice,  răspândirea  cărţii  ro¬ 
mâneşti  pretutindeni,  legăturile  ce  Ie  întreţinea  cu  ierarhii- 
din  vechiul  regat,  ni-1  arată  din  plin  pe  Şaguna  ca  pe  un 
precursor  al  unităţii  naţionale.  întreita  sa  activitate  bise¬ 
ricească,  culturală  şi  politică  duce  în  mod  firesc  la  ziua  de 
1  Decemvrie  1918.  Dorinţa  lui  Şaguna  de  a  unifica  bise- 
riceşte  pe  foţi  Românii  de  sub  Habsburgi  a  făcut  să  se 
spue  încă  dela  1850,  că  o  singură  Mitropolie  în  Sibiu, 
pentru  foţi  Românii  de  sub  Austrieci,  ar  însemna  ca  Daco- 
România  să  fie  gata.  (Prof.  Ion  Lupaş,  în  „Universul"  No. 
2.  1936). 

Rolul  Bisericii,  în  trecutul  neamului  nostru  esle  incon¬ 
testabil.  Fiecare  pagină  de  istorie  îl  mărturiseşte.  Apostolii 
ei,  bisericuţele  ei  vechi,  mănăstirile  ei  în  jurul  cărora 
poporul  îşi  trăia  zilele  lui  de  bucurie  şi  de  amar,  pă¬ 
strând  pururea  trează  conştiinţa  naţională,  tipografiile  ei, 
din  teascurile  cărora,  se  duceau  până  în  cele  mai  de¬ 
părtate  coifuri  româneşti  gândul  şi  slova  românească 
precum  şi  învăţătura  creştinească-ortodoxă,  suni  mărturii  vii 
că  Biserica  era  Ia  datorie.  Biserica  a  fost  cetatea  româ¬ 
nismului  pe  care  l-a  apărat  cu  bărbăţie  şi  sacrificiu.  Ea 
esle  şi  astăzi  pârghia  de  susţinere  a  neamului;  ea  este  la 
postul  ei  de  pază,  gata  oricând  pentru  jertfă.  Azi  arată  şi 
strigă  pericolul  ce  ne  ameninţă  ca  neam  din  partea  comu¬ 
nismului,  francmasoneriei,  sectelor  şi  străinismului,  cari 
neavând  nici  o  legătură  cu  patrimoniul  nostru  naţional,  mi- 

nează  tainic  şi  stăruitor  sufletul  nostru.  împotriva  acestora, 
prin  slujitorii  ei,  Biserica  duce  aceeaşi  luptă  ca  şi  în  trecut, 
ca  una  ce  simte  cea  mai  adâncă  durere  văzând  că  s’ar 
fărâmiţa  ceva  din  ceeace  ea  a  născut  şi  a  crescut  cu 
atâtea  jertfe:  sufletul  ortodox  şi  naţional  al  poporului,  pe 
care  ea  l-a  adăpostii  şi  încălzit  la  sânul  ei  de  mamă.  Viaţa 
îşi  are  mersul  ei.  Sărbătorim  împlinirea  unui  ideal  pentru 
care  s’au  jertfit  înaintaşii  noştri,  dar  nu  trebue  să  uităm  că 
un  alt  ideal  ne  răsare  în  faţă:  să  facem  din  ţara  noastră, 
o  ţară  civilizată,  a  culturii,  a  înaltei  moralităţi  şi  demnităţi, 
o  ţară  a  unui  simţ  naţional  pur  românesc,  consolidând 
astfel  pentru  veşnicie.  în  ciuda  tuturor  uneltirilor  vrăşmaşe, 
unitatea  noastră  politică,  naţională  şi  spirituală. 

Biserica  noastră  ortodoxă,  conştientă  că  un  popor  tră¬ 
ieşte  prin  valorile  sale  spirituale  şi  morale,  activează  intens 
pentru  creştinismul  viu  şi  creator,  care  singur  este  în  stare 
să  isvorască  puteri  noui  în  scopul  unei  prefaceri  totale  a 
sufletului  românesc  care  să  dea  neamului  nostru  elitele 
sociale  meniie  să  realizeze  integral  o  Românie  a  Româ¬ 
nilor. 

In  astfel  de  gânduri  prăznuind  ziua  de  azi,  vom  face 
„ca  deapururi,  pe  glia  străbună,  românul  să  aibă  tot  vreme 
senină". 


PROBLEMA  SINUCIDERII' 

De  Preot  AUREL  RADU 

In  antichitate,  filosofii  stoici  socoteau  sinuciderea  ca  un 
act  de  bravură  şi  în  consecinţă  o  justificau  şi  o  predicau. 
Astfel  Seneca,  nu  se  mulţumea  să  recomande  adepţilor 
numai  acea  atitudine  de  ataraxie,  de  netulburare  sufle¬ 
tească  fa{ă  de  întâmplările  sbuciumate  ale  vieţii,  ci  pro¬ 
punea  chiar  şi  un  exerciţiu  activ,  pentru  a  ajunge  la  moarte, 
prin  sinucidere,  când  scrie  acestea:  „Exerce  te,  ut  mortem 
et  excipias,  et,  si  ita  res  suadebit,  arcessas.  Interest  nihil, 
an  illa  ad  nos  veniat,  an  ad  illam  nos"  (Seneca  Epist.  69).* 
„Deprinde-te  ca  pe  moarte  să  o  şi  primeşti  şi  dacă  astfel 
te  va  povătui  împrejurarea,  să  o  şi  chemi.  Nu  importă  de 
fel,  dacă  ea  vine  la  noi,  sau  dacă  noi  mergem  la  ea“.  Se 
pare  însă  că  nici  filosofia  stoică  n'a  avut  o  influentă  prac¬ 
tică  aşa  de  mare,  încât  să  provoace  o  epidemie  de  si¬ 
nucideri. 

In  sfârşit  în  a  patra  categorie  de  sinucigaşi  —  numită 
sinucideri  gratuite  —  se  înscriu  toţi  acei  sinucigaşi,  cari 
fără  să-şi  teoretizeze  gestul  în  prealabil  —  cum  face  bună¬ 
oară  Kirilov,  eroul  lui  Dostoevski  din  romanul  „Posedaţii*  — 
şi  fără  nici  o  reflecţie  asupra  actului  ce  sunt  gata  să-l  îm¬ 
plinească,  din  pură  oboseală  şi  plictiseală  de  viată,  se  su¬ 
primă.  De  obiceiu,  sinucigaşii  din  această  categorie  se 
recrutează  din  rândul  blazaţilor  şi  al  rataţilor  societăţii,  deci 
din  lumea  celor  cari  suferă  de  aşa  numitul  „spleen*.  Pentru 
aceşti  obosiţi  de  viată,  moartea  apare  ca  o  salvare  şi  deci 
sinuciderea  ca  o  fericită  eliberare  de  sub  povara  vieţii.  Su¬ 
fletele  acestor  oameni  suni  golite  de  orice  dor  de  viajă  şi 
lipsite  de  orice  forţă  morală  de  rezistenţă. 

Această  împărţire  a  sinuciderilor  în  patru  categorii, 
după  cauzele  cari  le-au  provocat,  aparţine  dlui  Biberi  şi  am 
reprodus-o  în  mod  rezumativ,  pentru  a  se  vedea  cum  pri- 


2 


1  Continuare  dela  p.  576  urm, 

*  cf.  Hand'Konkordanz  von  Goflfrled  Biichner  p.  897. 

veşle  un  medic  cauzele  unui  fenomen  aşa  de  îngrijorător 
pentru  vremea  noastră.  E  un  punct  de  vedere  mai  mult 
materialist,  din  care  priveşte  acest  autor  problema  sinuci¬ 
derii.  In  ultimă  analiză,  după  dl  Biberi,  orice  sinucidere 
este  condiţionată  de  structura  organică  „predispozantă”  a 
sinucigaşului.  Cu  tot  acel  dedat  de  diviziuni  şi  subdivi¬ 
ziuni,  de  care  face  atâta  uz  dl  Biberi,  totuşi  factorul  pri¬ 
mordial  în  problema  sinuciderii,  îl  constifue  „terenul  or¬ 
ganic”  al  individului.  E  deci  un  punct  de  vedere  materia¬ 
list,  sau  mai  bine  zis  unul  profesional. 

Noi  dimpotrivă  considerăm  şi  afirmăm  că  ţoale  cau¬ 
zele  menţionate  mai  sus  —  dacă  limităm  câmpul  discuţiei 
Ia  lumea  creştină  —  pot  fi  concentrate  tnir’una  singură,  e 
adevărat  mai  îndepărtată,  dar  singura  reală  şi  adevărată  r 
criza  credinţei  religioase.  Şi  aceasta  n’o  facem  din  inte¬ 
resul  de  a  simplifica  problema  şi  nici  dintr’o  manie  profe¬ 
sională,  ci  din  convingerea  nestrămutată  că  pe  aceasia  sin¬ 
gură  cale  poate  fi  înţeles  fenomenul  sinuciderii.  Prin  urmare 
causa  causarum,  a  sinuciderilor  este  de  ordin  spirilual.  Ab¬ 
senta  sau  anemia  credinţa  religioase  în  sufletul  insului,  este 
primul  movens  care  deschide  astfel  perspectiva  sinuciderii^ 
Afirmăm  prin  aceasta  primatul  factorului  religios,  a  credin(ii 
religioase,  care  prin  prezenta  lui  activă  în  sufletul  indivi¬ 
dului,  îl  salvează  dela  orice  tentafie  de  sinucidere,  dupăcum 
absenta  lui  înseamnă  de  cele  mai  multeori,  pentru  individul 
ajuns  în  fata  unei  greutăţi  mai  mari  din  viată,  sinuciderea 
sigură. 

Cei  cari  consideră  că  sinuciderile  se  datoresc  numai 
cauzelor  de  ordin  patologic  şi  economic,  au  în  privinţa 
aceasta  —  după  nimerita  expresie  a  lui  O.  Spengler  —  numai 
„o  perspectivă  de  broască". 

împărtăşesc  întru  fotul  punctul  de  vedere  al  filosofului- 
creştin  N.  Berdiaeff,  care  afirmă  că:  „orice  criză  adâncă 
este  înainte  de  toate  o  criză  a  credinţi!.  Stau  ferm  pe 
punctul  de  vedere,  că  orice  criză  serioasă  în  laturea  sa 
socială  şi  politică  apare  ca  o  suprafaţă,  ca  un  fenomen 
derivat,  rădăcinile  ei  însă  zac  în  adâncul  spiritual  şi  mi¬ 
sterios  al  existenţii,  de  aceia  şi  ieşirea  din  criză  e  legată  de 
renaşterea  acestor  adâncuri".  Acestea  sunt  perfect  ade¬ 
vărate  şi  când  este  vorba  de  fenomenul  sinuciderii.  Prin 

aceasta  nu  voesc  să  diminuez  rolul  cauzelor  de  ordin  pa¬ 
tologic,  economic,  de  complicatiuni  de  ordin  sentimental, 
ca:  ură,  gelozie...  cari  netăgăduit  că  în  momentul  culmi¬ 
nant  de  slăbire  a  resortului  credinţei,  pot  avea  un  rol  de¬ 
terminant  şi  decisiv  în  efectuarea  gestului  fatal.  Acestea 
însă  sunt  cauze  de  ordin  secundar,  cari  numai  declan¬ 
şează  şi  promovează  o  cauză  mai  adâncă  de  ordin  spi¬ 
ritual.  Mântuitorul  ne-a  spus  lămurit  că :  „Duhul  este  carele 
dă  viafă ;  trupul  nu  foloseşte  nimic"  (Ev.  Ioan  6,  63)  şi  cum 
scrie  şi  ap.  Pavel  (11  Cor.  3,  6):  „Duhul  dă  viată".  Omul 
este  puternic  şi  birueşte  toate  greutăţile  vieţii  atâta  vreme 
cât  sufletul  lui  se  reazimă  pe  piatra  credinjii;  dimpotrivă, 
din  momentul  în  care  omul  şi-a  pierdut  punctul  arhimedic 
al  existenfii  sale  —  credinţa  religioasă  —  prăbuşirea  Iui 
este  iminentă.  In  felul  acesta,  sper  că  am  reuşit  să  sta¬ 
bilesc  o  justă  ierarhizare  a  cauzelor  sinuciderii.  La  aceiaşi 
concluzie  ajunge  şi  dl  prof.  Şerban  Ionescu,  când  scrie: 
„am  putea  rezuma  cauzele  lui  (e  vorba  de  suicid)  la  două 
şi  anume:  1)  creşterea  acelui  individualism  exagerat,  prin 
care  omul  se  consideră  deplin  stăpân  asupra  vieţii  sale, 
deci  desfăcut  de  orice  legătură  cu  Divinitatea  şi  2) 
materialismul  vieţii  sociale,  care  dispretuind  valorile  spiri¬ 
tuale,  a  răpit  omului  puterea  idealului  conducător  în  viată, 
lăsându-1  pradă  ispitelor  de  tot  felul". 1  Acesta  este  dealtfel 
punctul  de  vedere  al  tezei  creştine,  cu  privire  la  problema 
atât  de  delicată  şi  de  complicată  a  sinuciderii.  Pentru  o 
cât  mai  complectă  demonstraţie  a  adevărului  pe  care  îl 
cuprinde  teza  creştină,  mă  voiu  folosi  înainte  de  toate  de 
analizele  geniale  pe  care  marele  Dostoevski  le- a  făcut  în 
sufletul  sinucigaşilor  şi  apoi  voiu  mai  aduce  în  sprijin  o 
serie  de  alte  fapte  de  o  incontestabilă  valoare  documentară. 

In  cele  peste  20.000  de  pagini  scrise  de  Dostoevski, 
omenirea  află  o  mulţime  adevăruri  de  ordin  psihologic 
necunoscute  până  la  el.  Cu  dreptate  scrie  deci  Ştefan 
Zweig  în  „Trei  Maeştri”  p.  242:  „Dostoevski  e  cel  mai 
mare  psiholog  dintre  psihologi.  Adâncurile  inimii  omeneşti 
îl  atrag  cu  o  putere  magică;  inconştientul,  subconştientul, 
insondabilul  —  aceasta-i  lumea  sa  adevărată.  Dela  Sha- 


1  Morala  Creştină  de  Dr.  Şerban  Ionescu  p.  299. 

kespeare  încoace,  n’am  învăţat  dela  nimeni  atât  de  mult 
ca  dela  Dostoevski  despre  tainele  sentimentelor  şi  despre 
legile  oculte  ale  manifestărilor  şi  interdependenţii  lor.  Şi, 
ca  Ulyse,  singurul  care  s’a  înapoiat  din  Hades,  din  lumea 
subpământeană  a  morţilor,  el  ne  istoriseşte  de  lumea 
infernală  a  sufletelor."  Da  1  Dostoevski,  după  expresia 
aceluiaş  autor  „e  sculptorul  incomparabil  al  anormalului, 
cel  mai  mare  anatomist  al  sufletului  iritabil  şi  bolnav,  pe 
care  l-a  cunoscut  vreodată  literatura  universală."  Şi  în  ce 
priveşte  psihologia  sinucigaşilor  Dostoevski  s’a  dovedit  un 
fin  şi  neîntrecut  cunoscător.  In  deosebi  el  arată  motivele 
adevărate,  cari  reţin  pe  atâţia  dela  săvârşirea  acestui  ne¬ 
norocit  act,  precum  şi  cauzele  cari  conduc  pe  atâţia 
inşi  la  comiterea  acestui  grav  păcat.  Astfel  Dostoevski, 
în  eroul  din  romanul  „Posedaţii",  Alexei  Kirilov,  întrupează 
în  chip  magistral  teoria  sinuciderii.  Acest  Kirilov  era 
inginer  de  profesiune,  dar  avea  şi  preocupări  de  scriitor  şi 
tăcea  parte  dintr’o  societate  de  revoluţionari.  La  un 
moment  dat,  tovarăşii  lui  îi  pun  această  întrebare:  care 
este  preocuparea  lui  fundamentală  atunci  când  scrie?  La 
această  întrebare  Kirilov  răspunde  următoarele:  „Eu  cer¬ 
cetez  motivele  pentru  cari  oamenii  nu  îndrăsnesc  să  se 
ucidă:  asta  e  tot."1  (Va  urma). 


<5 


1  Citatele  sunt  după  cursul  despre  Dostoevski  al  diui  prof.  «N.  Crainic. 

SPRE  ALT  DUH 

In  InvAtămAntul  nostru  religios  din  şcoala  primară 

-  ALTĂ  PROGRAMĂ  ANALITICA  - 

De  Prot.  GHEORCHE  MAIOR 
Profesor  Ia  Şcoala  Normala  .A.  Şagirna" 

Omenirea  se  află  iarăş  la  o  răspântie  a  istoriei  şi 
cere  ajutor. 

La  asemenea  vreme  de  prefaceri,  fireşte,  nu  lipsesc 
nici  reformele,  nici  reformatorii. 

Ajutor  real  insă  nu  poate  cobori  decât  tot  de  sus, 
dela  Părintele  Luminilor,  cu  conlucrarea,  bine  înţeles,  şi  a 
omului. 

Am  crezut  şi  cred,  că  mai  binele  lumii  vine  dela  mo¬ 
bilarea  omului.  Cine  va  îndrepta  real  omul,  lăunlrul  Iui, 
a  îndreptat  şi  fericit  lumea  1 

Această  îndreptare  nu  ne-o  poate  aduce  decât  două 
puteri :  sufletul  pus  în  stare  să  lucreze  —  nobil  conştient  şi 
liber  —  şi  harul  divin,  care  potenţează  forţele  lui  dinamice. 

In  acest  înţeles  religia  şi  slujitorii  ei  au  rol  principal 
în  mult  aşteptata  îndreptare  a  lumii. 

Am  crezut  şi  cred,  că  religia  în  şcoala  primară  trebue 
să  urmeze  şi  să  provoace  alt  duh,  decât  cel  de  până  acum. 

Religia  vorbeşte  în  numele  Bisericii  şi  are  menirea  să 
sprijinească  şi  să  facă  să  crească  şi  sporească  Biserica, 
fără  să  uite,  că  totul  se  clădeşte  pe  Sf.  Scriptură  şi  pe  Sf. 
Tradiţiune  prin  lucrarea  harului  divin  şi  a  credinciosului, 
şi  fără  să  piardă  din  vedere  copilul  cu  nevoile  Iui  reli¬ 
gioase  dela  diferitele  epoci  de  desvoltare  psihică  şi  fizică, 
şi  că  îl  creştem  pentru  viitor. 

Recunosc,  că  duhul  învăţământului  nu  se  schimbă  prin 
programe  de  materii  şi  de  lecţii.  Ştiu,  că  un  suflet  aprins 
de  propoveduitor-pedagog  n’are  nevoie  poale  de  un  pro¬ 
gram  de  muncă  oficial.  El  ştie  ce  să  facă  în  orice  vreme  1 
Nu  toţi  propunătorii  însă  sunt  suflete  de  profeţi.  Şi  în 

cazul  acesta  şi  un  program  îşi  are  rostul  lui.  Dacă  nu 
schimbă  duhul  învăţământul,  poate  indica  drumul  de  urmat, 
poate  arăta  unde  sălăşluieşte  şi  cu  ce  material  se  poate 
coborî  pe  pământ! 

lată  din  ce  substrat  răsare  proiectul  ce  urmează. 

Intâmplându-mi-se  să  fiu  întrebat  de  un  propunător  de 
religie,  ce  să  mai  facă,  fiindcă  materia  după  program  a 
terminat-o  —  şi  era  la  Crăciun!  —  şi  întâmplându-mi-se 
cu  ocazia  unei  vizite  la  lecţii  de  religie  ale  unui  învăţător 
să  observ  acelaşi  lucru,  am  înţeles,  că  o  programă  de  ma¬ 
terii  la  religie  trebue  desvoltată  şi  analizată  încât  să  samene 
a  pian  analitic.  Bunăoară  în  programele  de  materii  se  spune 
scurt :  Iosif.  Propunătorii  au  înţeles,  că  au  să  facă  o  lecţie 
despre  Iosif.  Ori  pentruca  să  faci  religie  cu  biblicul  Iosif 
în  şcoala  primară,  trebuie  să  iei  cel  puţin  11  unităţi  pe¬ 
dagogice,  deci  mai  multe  leciiuni  în  şir;  altcum  e  lucru  şi 
timp  pierdut  zadarnic.  Iată  de  ce  prezint  un  proiect  de  pro¬ 
gramă  la  religie  pentru  şcoala  primară,  care,  rămânând 
propunătorului  să  puie  înaintea  unităţii  doar  data  din  ca¬ 
lendar  după  orarul  său  pentru  religie,  poate  fi  numit  plan 
analitic. 

Ţin  să  înşir  şi  ce  principii,  consideraţii,  motivări  şi  lă¬ 
muriri  m’au  condus  la  întocmirea  proiectului  ce  urmează, 
pentruca  să  se  înţeleagă  şi  mai  lămurit  lucrul  ce  am  făcut. 


I. 

A.  Copiii  urmează :  1.  Şcoala  de  copii  mici,  2  ani,  între  5  şi  7 
ani;  2.  Şcoala  primară,  ci.  I— IV,  4  ani,  înlre7  şi  11  ani  ai  vârstei.  3. 
Şcoala  primară  complimentară,  cl.  V — VII,  între  11  şi  14  ani.  Şcoala 
de  copii  mici  nu  e  înfiinţată  în  fiecare  comună  şi  unde  e  Înfiinţată 
nu  poate  cuprinde  pe  toţi  copiii.  La  fel,  cursul  complimentar ;  în  multe 
locuri  unde  funcţionează,  are  clase  combinate,  cl.  V — VII,  mai  des 
clasa  VI  cu  VII,  şi  timpul  de  instrucţie  limitat  cu  deosebire  ia  lunile 
de  iarnă.  în  consecinţă  programul  Irebue  să  ţie  seamă  de  aceste 
stări  reale,  cari  nu  se  pot  îndrepta,  poate  nici  în  curs  de  10  ani. 

B.  1.  Programul  trebue  să  corăspundă  desvoltării  psihologice 
a  copiilor  dela  aceste  vârste.  2.  Să  corăspundă  şi  scopului  urmărit 
de  Biserica  ortodoxă.  3.  Să  se  potrivească  cu  realităţile  religioase 
şi  sociale  din  ţara  noastră. 

C.  în  consecinţă  am  considerat  că:  1.  Biserica  urmăreşte 
mântuirea  oamenilor  prin  desvoltarea  în  mijlocul  lor  a  caracte¬ 
rului  creştin  ortodox,  facându-i  credincioşi  conşHi  şi  activi ;  deci 
nu  se  vor  pierde  din  vedere  celece  se  practică  de  biserică.  2.  Mân¬ 
tuirea  aceasta  are  o  linie  de  desvoltare ;  avem  deci  o  istorie  a 
mântuirii;  —  se  va  evidenţia.  3.  Vom  avea  de  urmat  principiul 
cristocentric ;  nu  se  va  lua  decât  material  care  duce  la  Hristos  în 
T.  V.,  iar  în  T.  N.  şi  celălalt  material,  vom  arăta  real  pe  Hristos. 

în  înşişi  aceste  principii  se  evidenfiază  clar  cerinţele  pedagogice 
principale:  dela  simplu  la  complicat,  dela  uşor  la  greu,  dela  cu¬ 
noscut  —  nu  ca  date  şi  numiri,  ci  ca  realităţi  ale  vieţii  —  la  necu¬ 
noscut,  dela  concret  ia  abslract  căutând  în  aceeaş  vreme  să  fie  şi 
practic.  Şi  fiindcă  e  vorba  de  mântuire,  nu  numai  de  caracter,  se 
va  intra  dintr’odaiă  în  domeniul  mântuirii.  Conform  hotărârii  con¬ 
gresului  catehefic  dela  Sibiu,  vom  abandona  istorioarele  morale,  — 
lăsând u-le  pe  seama  Limbei  române  şi  a  Exercitiîlor  intuitive  —  şi 
vom  începe  cu  material  din  Sf.  Scriptură. 

Şi  fiindcă  unii  elevi  cu  patru  clase  primare  părăsesc  satul,  sau 
peste  tot  nu  mai  urmează  şcoala,  credem  că  învăţământul  religios  în 
primele  4  clase  irebue  să  formeze  un  toi  închegat,  rămânând  ca  în 
•cursul  compiimentar  să  se  facă  numai  complectări. 

Ca  să  aflăm  materialul  absolut  indispensabil,  pe  care  apoi  să-l 
repartizăm  pe  clase,  am  fixat  un  minim  de  învăţaturi  dogmatice, 
imorale  şi  liturgice,  pe  ceri  credem  că  trebue  să  le  poseadă  orice 
■credincios  al  bisericii  noastre  şi  am  căutat  părţile  din  Sf.  Scriptură 
şi  Istoria  bisericească,  necesare  documentării  lor. 

Acest  minim  îl  credem:  Simbolul  credinţei  niceo-constantino- 
poiifan,  decalogul,  cele  şapte  faine,  faptele  milosteniei,  fericirile. 
Tatăl  nostru,  împărate  ceresc.  Sfinte  Dumnezeule,  Preasfântă  Treime, 
cu  oarecari  complectări  liturgice  şi  de  legislaţie  bisericească. 

Părţile  necesare  documentării  celor  de  mai  sus  şi  tot¬ 
odată  necesare  a  fi  prelucrate  în  înţeles  educativ  nu  le  mai 
reproduc  aici,  pentru  a  cruţa  spaţiul  revistei  şi  pentru  a  nu 
pune  la  grea  încercare  răbdarea  cetitorilor.  Ceice  cu  expe¬ 
rienţă  fiind,  Ie  vor  găsi  uşor,  repartizate  pe  clase,  nu  după  cri¬ 
terii  dogmatice,  morale  sau  liturgice,  ci  după  criterii  psiho¬ 
logice.  (Va  urma) 


PLINIREA  VREMII 

De  GHEORGHE  ONEŢ1U 

„Iar  dacă  n  venit  plinirea  vremii,  Dumnezeu 
n  trimis  pe  Fiul  său,  născut  din  femee*. 

Gal.  IV.  4. 

Omul,  plămădit  din  materie  şi  spirit,  este  legătura  vie 
între  pământ  şi  cer,  între  efemer  şi  imutabil.  Sub  scutul 
proniei  divine  trăia  în  deplină  armonie  cu  Dumnezeu  şi  cu 
natura  ambiantă  şi  împăcat  cu  sine  însuşi.  Condiţia  fericirii 
sale  era  rezultanta  conlucrării  harului  cu  puterile  native. 

Insă  diavolul,  spiritul  negafiei,  duşmanul  implacabil  ai 
omului  îl  face  să  cadă  în  disgratia  Creatorului.  Prăbuşirea 
din  condiţia  quasi-divinâ,  are  răsunet  lugubru  în  tradiţia 
neamurilor.  întreaga  omenire  poartă  în  suflet  nostalgia  pa¬ 
radisului  pierdut,  când  omul  „cultiva  de  bună  voie,  fără  legi 
şi  judecători,  credinţa  şi  dreptatea.  Pedeapsa  şi  frica  de 
pedeapsă  nu  se  cunoşteau.  Nici  vorbe  ameninţătoare  nu 
se  ceieau  pe  table  de  aramă,  nici  poporul  nu  se  temea  de 
judecători”  (Ovid :  Metamorfoze). 

Săvârşind  ireparabilul,  sufletul  lui  Adam  este  consumat 
de  nelinişti  interne,  trăieşte  dureroasa  moarte  a  fericirii 
apuse,  simţind  fiorul  vie(ii  lipsite  de  ajutorul  cerului.  Punctul 
tragic  din  implorarea  ce  omul  o  face  lui  Dumnezeu,  îl  con- 
stitue  conştiinţa  neputinţei  omului  de  a  se  mântui,  de-a  se 
apropia  de  binele  din  care  se  prăbuşise. 

Dumnezeu,  în  nesfârşita  lui  bunătate,  promite  omului 
un  Răscumpărător,  pentru  a-1  împăca  cu  Cerul,  a-1  sfinţi, 
a  l  pune  din  nou  în  comuniune  intimă  cu  El  şi  a-i  sugera 
perspectiva  vieţii  eterne.  Astfel,  el  îşi  păstrează  raiul  aspi¬ 
raţiilor  . . .  Sămânţa  femeii  va  sdrobi  capul  şarpelui.  In 
Avraam  se  vor  binecuvânta  toate  neamurile...  Nu  va  lipsi 
domn  din  Iuda  şi  povătuitor  din  coapsele  lui,  până  nu  va 
veni  Mesia  şi  de  El  vor  asculta  popoarele . . .  Iată  fecioara 
în  pântece  va  lua  şi  va  naşte  fiu  şi  vor  chema  numele  lui 
Emanuel...  Clipa  de  emoţionant  conţinut  sufletesc  vibrează 

în  revelaţia  grea  de  fericire  a  dreptului  Simion:  „Acum  slo- 
bozeşfe  pe  robul  tău,  Stăpâne,  că  văzură  ochii  mei  mân¬ 
tuirea  neamurilor . . 

Conştient  de  vinovăţia  şi  dependenţa  sa  de  Cer,  omul 
a  încercat  să  se  apropie  de  Dumnezeu  prin  jertfă :  oferirea 
unui  obiect  preţios  în  onoarea  lui  Dumnezeu  pentru  cel 
vinovaf,  exteriorizarea  sentimentului  prin  fapte  concrefe. 
„Ea  n’a  fost  altceva  decât  strigătul  tare  şi  neîntrerupt  al 
omenirii  către  cer,  pentru  împăcarea  noastră  cu  Dumnezeu, 
strigăt  ce  străbate  toate  miile  de  ani  ale  istoriei,  monument 
ridicat  între  cer  şi  pământ  ca  să  mărturisească  permanent 
despre  căinţa  omenirii"  (Heftinger:  Apologia,  citat  de  Roj- 
detvenschi). 

„Plinirea  vremii*  este  timpul  de  pregătire  a  popoarelor 
penlru  primirea  Mântuitorului.  Poporul  evreu  a  fost  condus 
la  mântuire  pe  baza  descoperirii  supranaturale,  în  timp  ce 
păgânii,  cari  se  abătuseră  dela  făgaşul  descoperirii  primor¬ 
diale,  au  fost  conduşi  la  aceeaşi  mântuire  pe  baza  legii  na¬ 
turale,  scrisă  în  inima  şi  cugetul  lor.  Ei  neavând  lege,  făceau 
din  fire  ale  legii  (Rom.  2, 14).  Toate  popoarele  păstrează  remi¬ 
niscenţe  paradisiace,  continuu  împrospătate  prin  contactul 
cu  iudeii,  cari,  în  vremuri  de  scepticism  general  şi  de 
universală  confuzie  între  frânturile  din  vechea  lor  credinţă 
şi  curentele  filosofice  ce  invadau  istoria,  le  aprindea  dorul 
după  un  răscumpărător.  Întreaga  istorie  antică  se  rezumă 
la  zarathuslrico  năzuinţă  spre  cer  —  muntele  fericirii  —  şi 
spiritual.  „Aşteptarea  neamurilor*  străbate  ca  un  fir  roşu 
paginile  istoriei,  dându-i  unitate  de  aspiraţie,  de  ideal  şi  de 
directive  spirituale.  După  concepţia  generală,  numai  un 
„Sol*  al  cerului  putea  să  repare  ofensa  adusă  zeului  su¬ 
prem. 

La  Greci  aşteptarea  unui  mântuitor  e  cuprinsă  în  tra¬ 
gedia  prometeică.  Promoteu,  prietenul  umanităţii,  furând 
focul  —  principiul  civilizaţiei  —  din  cer  şi  comunicându-1 
oamenilor,  este  înlănţuit  de  o  stâncă  inertă  şi  sfâşiat  în- 
tr’una  de  vulturul  furiei  lui  Joe.  Suferinţa  lui  are  resemnarea 
senină  a  mucenicului,  aureola  sfântului,  curajul  eroului, 
glasul  viforului,  suspinul  talazurilor ...  Ea  simbolizează  ome¬ 
nirea  sfâşiată  de  vulturul  remuşcării  şi  al  conştiinţei  păcă¬ 
toşeniei.  Zeiţa  Jo  îi  prezice  liberarea  în  persoana  unui  trimis 

■divin.  Hercule  ucide  vulturul,  iar  Hiron  urcă  de  bună  voie 
rugul  pentru  proiectorul  rasei  umane.  (Eshil :  Prometeu). 
Alte  forme  pe  cari  le  îmbracă  idealul  mesianic  al  spiritua¬ 
lităţii  greceşti  sunt:  „Logos-ul“  lui  Plato  şi  „învăţătorul 
universal"  al  lui  Socrate. 

La  Romani  „Eroul  miraculos",  trimis  de  zeii  din  cer 
pentru  a  reîntrona  epoca  de  aur  —  reînoirea  spirituală  la 
care  aspira  întreaga  lume  —  se  anunţă  prin  gura  poetului 
Virgil. 

Divinităţile  Egiptului  sunt  personificări  ale  fenomenelor 
de  lumină.  Din  pliroma  divină  se  înaltă  olimpic  Osiris, 
principiul  luminii  şi  al  binelui,  care  este  într’o  vecinică  luptă 
cu  Set,  geniul  întunerecului  şi  al  răului.  Osiris  este  omorât 
-şi  aruncat  în  valurile  Nilului,  unde  va  dormi  pânăce  Horus, 
fiul  său,  îl  va  răsturna  şi-l  va  readuce  la  lumină.  Horus 
este  mântuitorul  lumii,  care  zace  sub  povara  păcatului  şi  a 
morţii. 

Pe  malul  „Gangelui  albastru",  în  mistica  lume  indică, 
conflictul  dintre  bine  şi  rău,  lumină  şi  întunerec,  virtute  şi 
viciu,  este  şi  mai  acut.  Lupta  dintre  principiul  proniator  — 
Vişnu  —  şi  cel  distrugător  —  Siva  —  ia  proporţii  de  epopee. 
Când  Siva  pune  stăpânire  pe  lume,  Vişnu,  sub  diferite 
încarnaţiuni  (broască,  mistreţ,  leu)  vine  în  lume,  reîncepe 
lupta  de  emancipare  şi  reabilitează  binele. 

Perşii,  torturaţi  de  şarpele  Ohi,  geniul  morţii,  aşteaptă 
mântuirea  dela  Mithra,  zeul  soarelui. 

Dacă  am  continua  sondajul  şi  în  tradiţia  altor  popoare, 
am  vedea  că  drumul  ce  duce  la  mântuire  este  legat  de 
divinitate  şi  depăşeşte  veacurile,  polarizând  în  jurul  lui  în¬ 
treaga  energie  spirituală  a  omenirii. 

Lumea  antică  se  ridică  până  la  întrebarea :  ce  este  ade¬ 
vărul?  Isus  răspunde:  „Eu  sunt  calea,  adevărul  şi  viaţa". 

Pe  bolta  azurie  a  Răsăritului  se  arătă  o  stea  care 
luminează  pe  cei  cari  şed  în  întunerec  şi  în  umbra  morţii 
şi  îndreptează  paşii  noştri  pe  calea  adevărului  şi  a  păcii. 
Ea  vestea  minunea  cea  mare :  pogorârea  lui  Isus  în  lume, 
plinirea  vremii. 

PREDICĂ  LA  DUMINECA  XXV 
DUPĂ  RUSALII 


De  Preoi  MIHAIL  NEAGU 

Iubiţilor  credincioşi, 

Dumnezeu  ne  cunoaşte  bine  firea  noastră  păcătoasă.  Ne 
vede  dornici  de  mulţumiri  şi  plăceri.  Dar  şi  aceea  o  ştie, 
că  această  dorinţă  a  noastră  este  de  scurtă  durată  şi  că 
noi  dorim  ceva  mai  mult  decât  mulţumiri  şi  plăceri  trecă¬ 
toare.  Da,  noi  suntem  păcătoşi,  aplecaţi  spre  cele  puţin 
ziditoare,  dar  din  sufletul  nostru  n’a  dispărut  sămânfa  cea 
bună,  pentru  cele  vecinice!  Alergăm  mult  după  împăcarea 
poftelor  de  mâncări  şi  beuturi,  dar  în  cele  din  urmă  ne 
întoarcem  tot  la  apa  proaspătă  dela  izvor,  lăsată  de 
Dumnezeu  pentru  toti,  fără  plată. 

Cum  noi  oamenii  alergăm  cu  atâta  sete  după  cele 
pământeşti,  Mântuitorul  aseamănă  împărăţia  cerurilor  cu  o 
masă  gătită  pentru  toti  cei  chemaţi.  Cina  împărătească  la 
care  suntem  chemaţi  este  viata  creştinească  aleasă,  este 
desăvârşirea  vie  fii,  este  fericirea  vecinicăl  Nu-i  altceva 
decât  trăirea  împreună  cu  Domnul,  şederea  cu  El  la  masa 
veciniciei,  cunoaşterea  vieţii  vecinice  şi  încercarea  fericirii 
ei  încă  de  aici  de  pe  pământ.  Cina  împărătească  este 
viaţa  sufletului,  viata  deplină  întru  Hristos  Dumnezeu,  viata 
cu  adevărat  creştină.  Împărăţia  lui  Dumnezeu  o  aseamănă 
Mântuitorul  cu  o  masă  întinsă  pentru  noi  loji.  Ea  este 
fericirea  vecinică,  încoronarea  noastră  cu  toată  cinstea 
şi  vrednicia.  Este  tot  ce-şi  poate  închipui  mintea  noastră 
omenească  şi  mai  mult  decât  atât,  pentru  că  şedem  la 
aceeaş  masă  cu  împăratul  împăraţilor. 

Cel  vrednic,  se  bucură  de  dreapta  primire  cerească. 
Celce  a  trăit  în  mizerie  şi  suferinţe,  celce-şi  pierduse 
orice  nădejde  de  mai  bine,  se  bucură  de  primirea  ce  i  s’a 

făcut.  Păcătosul  vede  bine  că  nu  este  pierdut,  căci  Domnul 
împlineşte  cu  harul  Său  toate  lipsurile. 

Dumnezeu  Isus  Hrisfoa  „s’a  umilit  pe  sine  chip  de  rob 
luând/  s'a  jertfit  pe  sine  pentru  noi  nevrednicii,  ca  să  ne 
vadă  la  masă  cu  El,  întru  împărăţia  cerurilor.  Cel  îngropat 
în  noianul  fărădelegilor,  şade  la  masă  cu  Cel  fără  de  păcat. 
Făptura  nevrednică  stă  alături  de  Ziditorul  ei.  Omul  siă 
la  masă  cu  Dumnezeu.  Să  ne  bucurăm  şi  să  ne  veselim 
frafilor,  că  păcătoşi  fiind,  suntem  aşteptaţi  cu  uşile  deschise, 
cu  luminile  aprinse,  cu  mesele  întinse  1 

Pare  că  aud  glasul  miilor  de  credincioşi  cari  strigă: 
.Părinte,  noi  n’am  auzit  niciodată  glasul  de  chemare  la 
această  masă.  Dacă  l-am  fi  auzit,  am  fi  plecai  cu  toată 
inima*.  Dar  ce  altceva  este  sunetul  clopotelor  ce  te 
cheamă,  creştine,  la  slujbele  bisericii?  Ce  altceva  este 
cetirea  şi  vestirea  evangheliei,  din  uşa  sfântului  altar?  Dar 
ce  altceva  este  siântul  potir,  ce  se  ridică  sus,  în  văzul 
tuturor,  la  sfânta  liturghie  şi  ne  strigă:  „Cu  frica  lui 
Dumnezeu,  cu  credinţă  şi  cu  dragoste,  să  vă  apropiaţii* 
Şi  răspunsul  nostru  la  aceste  chemări  care  este? 

In  loc  să  alergăm  şi  să  strigăm  cu  bucurie:  „Veniţi, 
că  Domnul  ne  cheamă,*  găsim  sute  şi  mii  de  scuze  ca  să 
rămânem  departe  de  El.  Unul  şi-a  cumpărat  pământ  şi 
trebue  să-l  vadă.  Altul  şi-a  cumpărat  boi  şi  trebue  să-i 
încerce.  Iarăş  altul  s’a  însurat  şi  nu  poate  merge.  —  Unul 
este  re(inut  de  afaceri,  altul  de  preamult  lucru,  iarăş  altul 
de  bucurii  trecătoare.  Pe  to|i  îi  reţine  lumea  cu  nesaţiul  ei 
pământesc.  Şi  Dumnezeu  tocmai  de  aceea  a  gătit  masă 
aleasă,  ca  sa  lăsăm  pământ,  câştig  şl  lucruri  trecătoare 
şi  să  alergăm  după  cele  uecinice !  Dumnezeu  ştie  că  lumea, 
cu  grijile  ei,  ne  irage  fot  mai  adânc  şi  mai  adânc  în 
mocirla  pierzării,  de  aceea  ne  cheamă  la  masa  Sa,  ca 
să  ne  ridice! 

Dumnezeu  ne  îmbie  atâta  fericire  şi  mulţumire  şi  s’ar 
bucura  să  ne  vadă  oameni  hotărâţi,  creştini  ascultători, 
gata  de  plecare,  —  dar  nu  suntem  ceeace  ar  trebui  să 
fim.  Nu  suntem  nici  măcar  sinceri.  N’avem  ţinută  bărbă¬ 
tească,  ca  să  răspundem  pentru  faptele  noastre.  Încercăm 
să  ne  acoperim  nevrednicia  cu  vorbe  goale,  cu  amânări 

neiertate-  „Acum  nu  putem  pleca  după  porunca  Domnului" 
este  răspunsul  nostru.  „Prea  suntem  ocupaţi  cu  lucruri 
mari.  Să  ne  ierte  Stăpânul  ceriului  şi  al  pământului,  dar 
acum  nu  putem  pleca,  —  poate  ceva  mai  târziu." 

Nu  ştiu  cum  se  face  că-mi  aduc  aminte  de  o  frumoasă 
legendă  ce  trăeşte  în  părţile  răsăritului.  „Magii  deia  Răsărit" 
în  drumul  spre  peştera  din  Betleem  au  întâlnit  o  femee 
evlavioasă.  Au  chemat-o  şi  pe  ea  să  meargă  să  se  închine 
noului  înpărat.  „Viu  îndată"  a  răspuns  femeea  cu  toată 
căldura  inimii  şi  cu  râvnă  pentru  Domnul,  „numai  să-mi 
isprăvesc  puţinul  lucru  ce-1  mai  am."  S’a  gătit  să  plece. 
A  eşit  în  drumul  mare,  dar  n’a  mai  dat  de  urma  magilor. 
I-a  căutat  în  toate  părţile  şi  nu  i-a  mai  găsit.  Se  spune  că, 
biata  femee,  îi  caută  şi  azi  şi  nu  le  dă  de  urmă.  —  Aceasta 
este  pedeapsa  întârzierii. 

Omul  ce  întârzie  azi  să  plece  după  Domnul,  şi  mâne 
v’a  întârzia.  Şi  mâne  are  pământ  şi  lucru  mult.  Şi  mâne, 
şi  poimâne,  are  grije  de  bogăţii.  Şi  mâne,  şi  totdeauna, 
caută  mulţumiri  şi  plăceri,  şi  niciodată  nu  va  ajunge  să 
plece  Ia  masa  Domnului.  —  Păcătosul  nu  pleacă  până  ce 
nu  ajunge  Ia  disperare,  până  ce  lasă  la  o  parte  grija 
pământului,  grija  bogăţiilor  şi  grija  plăcerilor  deşarte. 

Departe  de  Domnul  ne  ţine  adeseori  grija  zilei  de 
mâne,  slujba,  greutăţile  familiare,  lenea,  nepăsarea,  inima 
îndărătnică,  —  cu  un  cuvânt  —  păcatul! 

Pe  zi  ce  merge  răutatea  sufletului  nostru  este  tot  mai 
mare  şi  mai  mare.  Păcătueşte  amar  celce,  la  chemarea 
Domnului,  intârzie  cu  plecarea.  Cine  este  omul  care  poate 
spune,  că  nu  este  prea  târziu  până  mâne?  Cine  este  sigur 
că  mai  trăeşte  şi  mâne?  De  loc  nu  suntem  mai  siguri  de 
ziua  de  mâne  decât  celce  zace  pe  patul  de  moarte. 

Nepăsători  rămânem  aici  în  mijlocul  tuturor  necazurilor. 
Suntem  împietriţi  cu  inima,  deşi  suntem  chemaţi,  deşt 
drumul  ne  este  deschis.  Dar  ce  ducem  cu  noi,  din  toate 
câte  ne  leagă  cu  atâta  putere  de  pământ?  Nimici...  Şi 
totuş  ne  despărţim  atât  de  greu  de  cele  trecătoare,  —  ne¬ 
norociţii  de  noi!  Şi  ce  sunt  toate  ale  lumii  acesteia,  tn 
faţa  veciniciei?  Ce  este  lumea  aceasta  în  faţa  mesei 
întinse,  la  care  şade  Domnul  şi  ne  aşteaptă? 

„ Cele  ce  ochiul  ti' a  văzut,  nici  urechea  n'a  auzit, 
nici  la  inima  omului  nu  s’a  suit,  acestea  a  gătit  Dumnezeu 
celor  ce-1  iubesc  pe  el  şi-l  ascultă “  (I  Cor.  2,  9)...  şi 
noi,  toluş  nu  vrem  să  mergem  la  El. 

„ Hristos  a  venit  arhiereu  bunătăţilor  viitoare “  (Evrei 
9,  11) ...  şi  noi  nu-1  ascultăm  1  Neascultarea  noastră  nu 
poate  rămânea  nepedepsită. 

Dacă  nu  mergem  noi,  au  doar  rămâne  casa  împă¬ 
răţiei  duhovniceşti  goală?  Mâncările  şi  beuturile  se  vor 
strica?  Niciodată!  —  Căci  iată  stăpânul  a  poruncit  slugii 
sale:  „Ieşi  degrabă  Ia  răspântiile  şi  uliţele  cetăţii,  şi  adu 
aici  pe  săraci,  pe  bolnavi,  pe  şchiopi  şi  pe  orbi.  Ieşi  la 
drumuri  şi  la  garduri  şi  sileşte-i  pe  foţi  să  intre,  ca  să  se 
umple  casa  mea“  (Luca  14,  21—23).  Casa  Domnului 
nu  poate  rămânea  goală.  Locul  nostru  îl  vor  lua  alţii. 

La  ospăţul  cel  mare  merge  mama  ce-şi  duce  copilaşii 
de  mână  la  sfânta  biserică! 

La  ospăţul  cel  mare  merge  tatăl  care  se  roagă  seara 
şi  dimineaţa  cu  copilaşii  săi. 

La  ospăţul  cel  mare  merge  stăpânul  şi  patronul 
care-şi  îndeamnă  lucrătorii  şi  servitorii  la  ascultare  şi 
temere  de  Dumnezeu,  la  muncă  cinstită,  la  viată  aleasă 
creştinească  întru  Hristos  Dumnezeu. 

La  ospajul  cel  mare  merge  tot  creştinul  care  ştie  şi 
mărturiseşte  că:  „Aceasta  este  viata  vecinică,  ca  să  te 
cunoască  pe  tine  unul  adevăratul  Dumnezeu,  şi  pe  care 
l-ai  trimis,  pe  Isus  Hristos*  (Ioan  17,  3).  —  Amin. 


PREDICĂ  LA  NAŞTEREA  DOMNULUI 

De  Preot  AUREL  STRĂUŢ 

„Răsărlt-a  lumii  lumina...” 

(Troparul  Naşterii) 

Iubiţi  credincioşi, 

Se  apropie  2000  de  ani  de  când  „Raza  Soarelui"  a 
spintecat  întunerecul  ce  stăpânea  în  lume.  Omul  din  întu- 
nerec  şi  cel  din  umbră  privesc  la  Răsăritul  răsăriturilor  şi. 
cunosc  adevărul  „că  din  fecioara  s’a  născut  Domnul". 

Cerul  înstelat  şi  plin  de  podoabe  oferă  pământului  cel. 
mai  pre(ios  dar.  Pământul  îşi  aşteaptă  oaspele  în  măreţia 
covoarelor  sale.  Pământenii  înstrăinaţi  şi  depărtaţi  de  cer 
sunt  lipiţi  de  bunătăţile  pământului  ?i  n’au  timp  de  pregă¬ 
tire  să  se  înfăţişeze  la  venirea  oaspelui  ceresc  şi  pămân¬ 
tesc.  Pe  când  noaptea  sfântă  anunja  bucuria  ce  se  făcea 
în  cer  pentru  venirea  Mântuitorului,  pământenii,  în  loc  să 
participe  şi  ei  la  primirea  Lui,  să  se  bucure  şi  să-L  bine- 
venteze,  s’au  încuiat  în  sălaşurile  lor  ca  să  nu  fie  conturba)! 
în  tihnitul  lor  traiu. 

Primirea  Mirelui  sfânt  n’au  făcut-o  oamenii  ci  animalele- 
Locaşul  de  primire  pentru  El  n’a  fost  salonul  palatului  ci 
ieslea  peşterii-staul. 

Intru  întâmpinarea  noului  împărat  n’a  >.ieşif  decât  cel 
mai  credincios  câine  ciobănesc  legat  Ia  poarta  staulului  de 
vite,  care  în  semn  de  supunere  şi  recunoştinţă  s’a  retras  Ia 
o  parte  fără  zgomot,  făcând  Ioc  liber  Solului  şi  însoţitorilor 
Săi  pentru  a  putea  intra  în  peşteră,  unde  ieslea  gătită  cu  flori 
de  fân  le  îmbla  loc  de  sălăşluire. 

La  sosirea  lui  Isus,  liniştea  cerului  era  străpunsă  doar 
de  flăcările  stelelor.  Liniştea  pământului  o  întrerupeau  glă¬ 
suirile  păstorilor  cari  străjuiau  împrejurul  turmelor  lor. 

Nimeni  nu  bănuia  nimic  din  cele  ce  aveau  să  se  în¬ 
tâmple.  Mărirea  Domnului  a  strălucii  peste  tot  pământul  şi 
îmbrăcat  în  slavă,  îngerul  Domnului  a  apărut  înaintea  pă- 

sforilor  şi  le-a  zis:  „Nu  vă  femeii,  căci  s’a  născut  vouă  astăzi 
Mântuitor,  care  va  fi  la  tot  norodul". 

Păstorii  cuprinşi  de  calzi  fiori  şi  sfântă  bucurie  s’au 
învrednicit  să  afle  despre  „naşterea  cea  fără  sămânţă". 

îngerii  bine  vestitori,  o  întreagă  oaste  cerească,  lăudau 
pe  Dumnezeu  zicând:  Slavă  în  cer,  pace  pe  pământ  şi 
bunăvoire  între  oameni. 

Intunerecul  şi  umbra  morţii  de  pe  pământ  au  fost  îm¬ 
prăştiate  de  lumina  lui  Hristos. 

Steaua  cea  luminoasă  care  s’a  arătat  dela  răsărit,  a 
deşteptat  pe  „crai",  înţelepţii  lumii,  a  deşteptat  pe  păstori, 
stăpânii  peşterii  şi  cu  totii  şi-au  dat  seama  de  micimea  lor 
în  faja  Răsăritului  răsăriturilor  vestit  de  steaua  minunată 
care  i-a  învăţat  să  exclame:  „Veniţi  să  I  ne  închinăm". 

Păstorii  şi  magii  cu  însufleţire  mare  au  mers  să  vadă 
pe  Stăpânul  în  faşă  culcat  în  ieslea  vitelor.  Acolo  ajunşi,  cu 
daruri  l-au  dăruit,  cu  închinăciuni  l-au  preamărit  şi  învăluiţi 
de  slava  Domnului,  cu  bucurie  l-au  preaînăltat. 

Păstorii  în  drum  spre  turmele  lor,  „craii"  spre  împărăţiile 
lor,  vesteau  celor  pe  care-i  întâlneau  „că  s'a  născut  Mân¬ 
tuitor"  (Lc.  2,  11). 

Vestea  îngerului  a  străbătut  şi  s’a  lăjit  peste  tot  pă¬ 
mântul  întunecat  de  păcat,  lăsând  pentru  to(i  oamenii  lumină, 
bucurie,  pace  şi  înfrăţire.  Numai  lui  Irod  nu  i-a  venit  la 
socoteală  vestea  Naşterii,  căci  se  temea  auzind  dela  ar¬ 
hierei  şi  cărturari  că  împăratul  Hristos  va  stăpâni  fot  pă¬ 
mântul.  In  el  a  încolţit  teama  că  va  fi  detronat. 

Mântuitorul  nostru  s’a  întrupat  odată  pentru  toţi  pămân¬ 
tenii,  ca  ~"in  naşterea  Sa  cea  luminoasă  să  curătească  şi 
să  lumineze  intunerecul  în  care  orbecăia  întreg  neamul 
omenesc  din  cauza  îndepărtării  lui  de  Dumnezeu.  S’a  născut 
pentru  noi,  ca  să  ne  apropie  de  Dumnezeu.  S’a  născut  ca 
din  naşterea  Sa  să  cunoaştem  dumnezeirea  Lui  în  noi  şi 
stăpânirea  Lui  asupra  noastră. 

Şi  astăzi  se  vorbeşte  de  naşterea  Mântuitorului  Hristos. 
Aceeaş  veste  spusă  de  înger  „că  s’a  născut  vouă  Mân¬ 
tuitor"  răsună  mereu  în  urechile  tuturor  oamenilor.  Despre 
naşterea  Iui  Mesia  grăesc  proorocii,  vestesc  evangheliile, 
glăsueşte  biserica,  colindă  copiii  şi  vorbesc  toţi  oamenii- 

Astăzi  îl  vestim  cu  foţii  şi  mâne  iar  cu  foţii  să-L  uităm? 
Cine  este  El  şi  cine  suntem  noi?  El  e  Fiul  lui  Dumnezeu 
cel  iubii  (cf.  Matei  3,  17).  Unit  dintre  noi  suntem  partizanii 
iui  Irod.  Şi  noi  auzim  şi  vorbim  de  naşterea  din  Vitleemul 
Iudeii  ca  şi  Irod  şi  pare  că  ne  întrebăm  împreună  cu  el: 
„Unde  este  să  se  nască  Hristos !  ?“  de  multe  ori  cu  gândul 
de-a  ne  scăpa  de  El. 

Cu  toate  împotrivirile  irodiene  de  atunci  ca  şi  de  acum, 
Hristos  a  venit,  s'a  născut,  a  curăţit  şi  luminat  întunerecul 
din  inimile  şi  minţile  oamenilor.  Hristos  este  şi  va  fi  pre¬ 
zent  în  tot  locul.  Nici  moartea  cea  de  trei  zile  nu  l-a  putui 
răpi  din  lume.  Şi  de  atunci  în  fiecare  clipă  ne  cheamă  la  El, 
ne  îndeamnă  să-L  urmăm. 

El  ne-a  lăsat  in  locul  peşterii  şi  a  ieslei  Biserica, 
altarul.  Biserica  e  locul  unde  putem  să-L  vedem,  să  I  ne 
închinăm  şi  să  ne  împărtăşim  cu  El,  să  călătorim  cu  steaua 
Sa  ca  magii,  ducându-I  daruri,  să-I  vestim  minunea  ca 
păstorii  şi  să  înălţăm  cu  îngerii  din  cer  imnul:  „Mărire 
întru  cei  de  sus  lui  Dumnezeu". 

Hristos  vrea  să  ne  renaştem.  Să  ne  desbrăcăm  de  haina 
ciuruită  de  toate  relele,  să  o  lepădăm  îmbrăcându-ne  cu 
haina  luminii  Sale.  Să  ne  pregătim  trupeşte  şi  sufleteşte. 
Acesta  e  prinosul  nostru  de  împăcare  cu  Dumnezeu. 

Glasul  de  chemare  a  lui  Hristos  şi  răsunetul  lui  sunt  în 
stare  să  ne  smulgă  din  josnicia  noastră,  ridicându-ne  pe 
culmile  de  măreţie  trăite  la  început  de  păstori,  de  magi,  de 
apostoli  şi  de  atunci  încoace  de  toţi  urmaşii  lor. 

Steaua  sfântă  a  lui  Hristos  să  răsară  în  sufletele  noa¬ 
stre,  să  ne  lumineze,  să  ne  călăuzească  către  casa  Dom¬ 
nului  cea  sfântă,  ca  să  sporim  în  credinţă  şi  în  fapte  bune 
şi  să  petrecem  după  învăţăturile  Lui. 

Privind  spre  Răsăritul  cel  de  sus,  să  cântăm:  „răsărit-a 
lumii  lumina  cunoştinţei...”. 


i 

RECENZIA  „CULTURII  CREŞTINE"  LA  CARTEA  D-LUI 
PROF.  I.  LUP  AŞ:  „ISTORIA  UNIRII  ROMÂNILOR “ 

Cuibul  de  savanţi  dela  Blaj  e  supărat,  că  dl  profesor  Lupaş 
a  fost  în  stare ,  „ca  unul  ajuns  în  mediul  prielnic  al  Universităţii 
din  Cluj,"  să  scrie  „cu  adâncă  cunoaştere  a  trecutului  românesc  şi 
în  special  a  celui  ardelenesc "  istoria  adevăratei  uniri  a  Românilor. 

Să  nu  fie  supăraţi  pe  mediul  prielnic  ştiinţei  dela  Cluj,  căci 
dl  profesor  Lupaş  a  dat  dovadă  cam  demult  că  poate  scrie  bine 
şi  temeinic  istorie  şi  ’n  Sălişte  bunăoară.  Ce  e  drept,  Universitatea 
din  Cluj  ar  trebui  mutată  la  Blaj,  ca  profesorii  săi  să-şi  poată  asi¬ 
gura  prin  câte  un  „Nihil  obstat "  obiectivitatea.  Dacă  scria  în  Blaj, 
ar  fi  ştiut  dl  prof.  Lupaş  din  capul  locului,  despre  care  unire  vrea 
M.  Sa  Regele  să  i  se  scrie  poporului  român,  nu  mai  întreba...  Şi 
atunci  nu  ajungea  să  fie  criticat  de  „  Unirea "  din  Blaj  şi  „România 
Nouă "  din  Cluj,  cari  reprezintă  presa  română,  ştiinţa,  obiectivitatea, 
etc.  Mai  ales  că  atunci  vrând-nevrănd  ar  fi  scris  ceva  şi  despre  un 
domn  advocat  al  Consistorului  din  Blaj,  care  ajuns  prim-ministru  a 
vărsat  belşug  asupra  Blajului,  de  puteau  crede  celibii  că  s'au  întors 
Habsburgii. . . 

Şi  ar  fi  ştiut  atunci,  că  dacă  strămoşii  noştri  vorbeau  latineşte, 
nu  puteau  avea  nici  o  legătură  ca  Biserica  Răsăritului.  Nici  împă¬ 
raţii  Teodosie  cel  Tânăr  şi  Iustinian  riau  putut  avea  vre-o  legătură 
cu  Biserica  răsăriteană,  căci  şi-au  scris  în  latineşte  codicii ;  ba  ultimul 
are  şi  nume  latin.  Căci  confesiunea  constă  în  limbă.  Nici  azi  noi 
navem  nici  în  clin,  nici  în  mânecă  cu  biserica  Răsăritului,  căci  limba 
noastră  şi  azi  tot  latină  este. 

Atunci  nfar  fi  scris,  că  desbinarea  Românilor  ardeleni  sa 
făcut  cu  „plăsmuiri  de  acte  lipsite  de  temeiul  adevărului" ,  ci  ar  fi 
afirmat,  că  protopopii  noştri  au  scris  tot  cu  cirile  şi  traducerea 
latină  a  manifestului  din  1698,  numai  că  din  textul  românesc  uita¬ 
seră  cele  a  patru  puncte  plus  restul. 

Ar  fi  scris  că  sinodul  din  14  Septemvrie  1700  e  plăsmuire,  căci 
la  sărbători  na  se  făceau  sinoade,  ci  numai  în  zile  de  lucru,  cum  e 
4  Septemvrie.  Şi  apoi  şi  actele  sinodului  din  14  Septemvrie  prea  sunt 
necioplite,  pe  când  cele  din  4  sunt  stilizate  după  modelul  manife¬ 
stului  latin  din  1698  —  caşi  decretul  lui  Teofil  din  1697  —  şi  după 
trebuinţele  celor  ce  ar  dori  să  vadă  biserica  română  unită  aşezată 
din  început  pe  temelii  juridice.  Că  actele  sinodului  din  4  Septemvrie 
1700  nu  s’au  păstrat,  nu  e  nimic.  Ce  istoric  e  acela  care  nu  se  poate 

dispensa  de  documente?  Vor  fi  ele  în  arhiva  din  Strigonia,  cum 
bănuia  Nilles,  numai  nu  le-a  aflat,  fiindcă  nici  n’a  pus  piciorul  în 
acea  arhivă.  Că  de  ar  fi  căutat  în  ea,  le  găsea!  Dovadă,  că  dela  el 
încoace  le-au  găsit  savanţii  blăjeni.  E  drept  că  pretinsele  semnături  ale 
sinodului  seamănă  tare  a  catalog  ;  e  drept  că  acel  catalog  al  protopopilor 
şi  preoţilor  se  obligase  Atanasie  prin  jurământul  său  din  Viena  a-l 
face;  e  drept,  că  Şuteai  văzuse  încă  in  arhiva  vlădiciei  Făgăra¬ 
şului  acel  catalog  nelegat  de  traducerea  frauduloasă  a  manifestului 
din  1698,  ci  ambele  copii  separat  alături  (Gh.  Popovici:  Uniunea,  p. 
136),  dar  cine  se  poate  îndoi  ca  ele  au  ajuns  în  legătură  printrun 
sinod  din  care  na  lipsit  nici  un  preot  —  căci  în  ziua  de  4  Septem¬ 
vrie  e  indulgenţă  plenară,  nu  se  putea  îmbolnăvi  nici  unul  —  ba  cei 
din  Mar  amur  ăş  vor  fi  fost  îndemnaţi  de  episcopul  lor  Stoica,  vicar 
papal,  să  vină  „în  corpore ",  iar  poporul  a  sporit  atunci  pentru  mo¬ 
ment  la  200.000  de  familii,  din  cari  nici  una  na  lipsit  dela  sinod... 
etc.  Că  doar  nu  se  întemeiază  biserica  unită  numai  printr’un  mani¬ 
fest  echivoc,  ci  prin  forme  legale !  De  altfel  nici  manifestul  acela  nu 
este  chiar  aşa  lipsit  de  forme  legale,  căci  şi  pe  el  trebue  să  vedem  şi 
ce  nu  e,  căci  altfel  ne  expunem  ca  Janseniştii,  în  1656,  primejdiei  unei 
bule  în  chestia  faptului:  e  scris  ori  nu  e  scris  ?  Atanasie  iscălea 
doar  prescurtat  şi  indescifrabil,  ca  funcţionarii  de  azi,  punea  sigil 
protopopesc  pe  iscălitură,  să  nu  se  vadă,  şi  împrumuta  scrisul  celui 
ce  scrisese  manifestul,  ca  să  pună  post  script  cu  mâna  lui  despre 
„vlădica  nostru "  Atanasie.  Iar  dacă  apoi  în  1700  le  spunea  proto¬ 
popilor  :  „  Voi  sunteţi  uniţi,  eu  nu",  asta  o  făcea  tocmai  fiindcă, 
şmecher ,  iscălise  invizibil 1 

In  sfârşit,  dacă  scria  în  alt  mediu  prielnic,  dacă  utiliza  mai 
mult  pe  Bunea — Grama,  Bariţiu  şi  alţi  competenţi  în  materie  de  unire, 
altfel  scria  dl  prof.  Lupaş !  Poate  trecea  mai  sumar  peste  unirea  cu 
fraţii  „schismatici1  de  peste  Carpaţi,  şi  scria  mai  mult  despre  unirea 
care  vrea  să  ne  lege  de  vecinii  din  Apus,  de  peste  Tisa,  căci  de 
acolo  venise  mai  întâi  belşug  peste  fraţii  uniţi . 

Dr.  ŞT.  LUPŞA 


3*. 


491 


MIŞCAREA  LITERARĂ 

Dr.  L.  G.  Munteanu :  VECHIUL  TESTAMENT  Şl  PENTATEUHUL, 
Cluj,  1937,  pagini  62. 

Lupta  împotriva  Vechiului  Testament  este  astăzi  destul  de  cu¬ 
noscută,  Vechiul  Testament  este  atacat  nu  numai  de  duşmanii  creş¬ 
tinismului  ci  şi  de  unii  dintre  cei  mai  buni  creştini.  Mă  gândesc  )a 
curentele  naţionaliste  cari  fac  aceasta  enormă  greşală,  nu  din  aver¬ 
siune  fa|â  de  Vechiul  Testament,  ci  din  neştiinţă  şi  din  ură  împotriva  a 
tot  ce  e  jidovesc  sau  care  are  vre-o  legătură  oarecare  cu  neamul  iudeu. 
Lucrarea  dlui  Munteanu  are  în  vedere  fi  pe  unii  ca  aceştia,  pe  ger¬ 
manii  putini  Ia  număr,  cari  caută  nu  numai  să  înlăture  Vechiul  Tes¬ 
tament,  ci  să  înlocuiască  întreg  creştinismul  cu  păgânismul. 

Preparator  al  curentului  pornit  în  contra  Vechiului  Testament 
este  liberalismul  în  genere.  Astfel  se  justifică  plasarea  următoarelor 
capitole  în  centrul  lucrării:  Teologia  liberală  şi  Vechiul  Testament 
şi  şubrezenia  poziţiei  liberale. 

Iată  concluzia  lucrării:  Vechiul  Testament  îşi  are  locui  său  bine 
determinat  în  creştinism,  el  esie  izvor  principal  de  inspiraţie.  Prin 
înlăturarea  Vechiului  Testament  sufere  creştinismul  însuşi. 

Lucrarea  are  aspectul  unei  scrieri  de  popularizare.  Se  citeşte 
uşor.  E  bine  să  fie  făcută  obiect  de  lectură  de  acei  cari  uneori 
merg  prea  departe  în  judecarea  Vechiului  Testament.  N.  N. 


Dr.  R.  Keussen:  DIE  WILLENSFREÎHEIT  ALS  RELIGlOSES 
UND  PHlLOSOPHISCHES  GRUNDPROBLEM ;  Freiburg  i.  Br.,  1935. 
224  pag.  Preful  5'80  RM. 

Problema  libertăţii  voinţei  a  preocupat  atât  de  mult  —  şi  preo¬ 
cupă  încă  şi  astăzi  —  gândirea  umană.  Intr'adevăr,  problema  liber¬ 
tăţii  voinţei  prezintă  o  importanţă  fundamentală  din  punct  de  vedere 
filosofic  şi  mai  ales  religios.  In  viata  religioasă  şl  morală  libertatea 
voinţei  este  hotărâtoare.  Pe  ea  se  razimă  valoarea  şi  mântuirea 
omului.  Libertatea  voinţei  omeneşti  este  presupunerea  fundamentală 
a  toată  religiunea  şi  moralitatea. 

Legea  morală,  naturală  şi  supranaturală,  conştiinţa,  ordinea 
dumnezeiască  a  răsplăţii  şi  pedepsei,  noţiunea  păcatului  şi  a  virtuţii, 
meritul  şi  dementul,  ideia  mântuirii,  toate  acestea  nu  se  pot  înţelege 
fără  existenţa  libertăţii. 

Dată  fiind  această  capitală  Importanţa  a  ei,  libertatea  voinţei 
omeneşti  a  avut  şi  are  mulţi  duşmani.  Filosofii  vechi  au  recunoscut-o 
aproape  to|i;  unii  din  cei  mai  noi  o  neagă,  iar  alţii  o  desemnează 

ca  o  mare  problemă  (Leibnttz),  ca  un  mister  (Malebranche).  Insă 
experienţa  internă  o  confirmă,  legea  morală  o  cere.  Iar  istoria  o 
dovedeşte. 

Problema  libertăţii  voinţei  devine  şi  mai  complexă  atunci  când 
manifestarea  voinţei  este  transpusă  pe  un  plan  de  viată  supranatu¬ 
rală  şi  anume,  sub  înrâurirea  gratiei  divine. 

Am  zăbovit  puţin  asupra  importantei  problemei  libertăţii  voinţei, 
ca  să  trezim  un  cât  moi  mare  interes  pentru  prezenta  carte  a  pa¬ 
storului  protestant  Dr.  Rudolf  Keussen.  E  drept,  lucrarea  sa  nu  spune 
ultimul  cuvânt  în  această  mare  problemă,  dar  are  meritul  de  a  ne 
înfăţişa,  cu  destulă  fidelitate,  străduinţele  neobosite  ale  spiritului 
uman  de  a  o  rezolva,  cari  străduinţe  suni  concreiizate  într’o  mul¬ 
ţime  de  sisteme  teologice  şi  filosofice.  Valoarea  cărţii  constă  mai 
ales  în  faptul  că  autorul  ne  prezintă  încercările  cele  mai  noua  în 
această  direcţie  şi  ne  pune  la  curent  cu  toată  literatura  apărută  în 
ultimele  decenii. 

Dîspozitiunea  materialului  e  următoarea: 

Cop.  I.  Problema  şi  desvoltarea  ei  Istorică.  Libertatea  voinţei 
ca  epresiune  de  viată. 

Cop.  11.  Libertatea  voinţei  ca  arbitrar  şl  afirmare  o  puterii  la 
Eplcur  şi  Nietzsche ;  libertatea  voinţei  ca  chemare  la  cunoaşterea  de 
sine  (Socrates),  ca  hotărâre  personală  (Plato);  libertatea  voinţei  la 
Plotin. 

Cap.  UI.  Libertatea  In  Vechiul  Testament,  în  etica  lui  Isus  şi  lo 
sf.  Apostol  Pavel. 

Cap.  IV-  învăţătura  despre  libertatea  voinţei  în  gnoza  creştină 
(Clement  din  Alexandria,  Origen),  în  moralismul  ascetic  (Peleglu)  şi 
Ia  Augustin. 

Cap.  V.  Toma  d’AquIno,  Duns  Scotus,  Bradwardinus  şi  Dante. 

Cap.  VI.  Luther  şi  Eresmus,  Calvin  şi  învăţătura  reformată  despre 
predestinatie.  învăţătura  catolică  despre  grafie  după  reformafiune,  în 
deosebi  a  Trideniinului. 

Cap.  VIL  O  convorbire  asupra  libertăţii  voinţei  între  un  teolog 
şi  un  filosof.  (Un  capitol  foarte  interesant  şi  de  o  rară  subtilitate  fi¬ 
losofică). 

Cap.  VIII.  Epilog  şi  rezultate  finale. 

Scrisă  sobru  şi  condensat,  cartea  nu  poate  ft  rezumată,  ci  trebue 

citită. 

In  latura  religioasă  a  problemei,  autorul  pare  a  fi  de  partea 
determinismului  supranaturalist  protestant,  iar  în  ceeace  priveşte  faf« 
filosofică  a  problemei,  stă  sub  influinta  cărjii  teologului  existenţialist 
Karl  Heim :  Olaube  und  Denken  (1931), 

CORNELIU  I.  SÂRBU 

CONGRESUL  ASOCIAŢIEI  CLERULUI  .ANDREI  ŞAGUNA“  — 
nl  XVI-lea  dcla  întemeiere  —  s’o  desfăşurat  într'o  atmosferă  de 
curată  însufleţire  ortodoxa  românească  la  Târgu-Mureş,  în  ziua  de 
2  Noemvrie  a.  c.  Desbaterile  —  la  cari  a  participat  P.  Sf.  Episcop^ 
Nicolae  al  Clujului  —  au  fost  conduse  cu  tactul  binecunoscut  de 
P.  C.  Păr.  Icon.-Stavr.  Dr.  Gh .  Ciuhandu,  preşedintele  Asociaţiei. 

In  preziua  congresului,  comitetul  Asociaţiei  a  ţinut  o  consfătuire 
intimă. 

Programul  a  fost  precedat  de  sf.  Liturghie  slujită  în  măreaţa 
catedrală  ortodoxă,  în  cursul  căreia  a  predicat  Păr.  profesor  Ilariort 
V.  Felea ,  dela  Academia  teologică  din  Cluj.  După  aceea,  s’a  făcut 
deschiderea  solemnă  a  congresului,  prin  cuvântările  preşedintelui  şi 
a  P.  Sf.  Episcop  Nicolae  Colan.  P.  Sf.  Sa  a  adus  congresului  bine¬ 
cuvântările  I.  P.  Sf.  Mitropolit  Nicolae  şi  a  dat,  cu  competenţa  pe 
care  i-o  cunoaştem,  o  seamă  de  soluţii  înţelepte  în  scopul  înteţirii 
acţiunii  antisectare  pe  care  este  chemată  s'o  desfăşure  preoţimea 
noastră.  Au  urmat  apoi  saluturile  reprezentanţilor  ministerului  cul¬ 
telor  (Păr.  D.  Antal),  a  Societăţii  a  femeilor  ortodoxe  române  (di 
avocat  T.  Popescu)  şi  ai  autorităţilor  locale. 

Corul  conservatorului  local  a  dat  în  onoarea  congrestştilor  un 
admirabil  concert  religios,  după  care  a  urmat  masa  comuna. 

In  şedinţa  de  după  masă.  Păr.  profesor  Grigorie  T.  Marcu  dela 
Academia  teologică  „Andreiană*  din  Sibiu,  a  citit  un  referat  privitor 
la  problema  sectelor,  urmat  de  prezentarea  raportului  general  despre 
activitatea  Asociaţiei,  citit  de  Păr.  secretar  /.  Bânda,  de  raportul 
asupra  gestiunii  financiare  şi  de  comunicarea  Păr.  /?.  Grecu  despre 
problema  evreiască  şi  preoţimea.  După  aceea,  s’au  purtat  discuţii 
folositoare  asupra  mai  multor  chestiuni  de  interes  actual  şi  s’au  con¬ 
semnat  hotărârile  luate  în  cele  19  puncte  ale  moţiunii  care  a  fost 
data  publicităţii  prin  presă.  Vechea  conducere  a  Asociaţiei  a  fost 
realeasa  în  unanimitate. 

+ 

CONGRESUL  ,  FRĂŢIEI  ORTODOXE  ROMÂNE".  De  astă  dată, 
a  fost  norocul  Orăzii  să  găzduiască  Congresul  anual  al  FOR-ului  şi 
să  se  cutremure  trei  zlle’n  şir  —  6 — 8  Noemvrie  a.  o.  —  de  tunetul 
conştiinţei  ortodoxe  naţionale  care  s'a  rostit  acolo  fără  reticenţe. 
Pentrucă  recentul  congres  al  FOR-ului  —  care  s’a  desfăşurat  în  pre¬ 
zenţa  luminaţilor  noştri  ierarhi  P  Sf.  Episcop!  Andrei  ol  Aradului, 
Nicolae  al  Clujului  şi  Nicolae  al  Orăzii  —  aceasta  a  fost:  o  mani* 

leslaţie  de  proporţii  grandioase  a  sufletului  ortodox  românesc,  o 
dovadă  elocventă  la  superlativ  a  dinamismului  acestei  obştii  a  inte¬ 
lectualilor  ortodocşi. 

Ce  vrea  în  definitiv  Frăţia  Ortodoxă  Română  ? 

A  spus-o  răspicat,  vitejeşte,  la  Oradea,  prin  toţi  oratorii  cari 
a»  grăit  congrestştilor  şi  îndeosebi  prin  cei  doi  vrednici  înaîniestă- 
tători  ai  ei. 

Dl  prof.  univ.  Sextil  Puşcarlu,  preşedintele  FOR-ului,  a  rostit 
o  cuvântare  care  desigur  va  fi  surprins  pe  mulţi.  Pe  noi  însă,  nul 
Pentrucă  noi  ştiam  de  mult  că  acest  învăţat  cu  renume  e  un  tot  atât 
de  vrednic  ortodox  şi  un  român  pe  patriotismul  căruia  te  poţi  bizui. 
Dsa  a  evocat  in  cuvinte  de  foc  culmile  şi  văile  realizărilor  româ¬ 
neşti  din  ultimul  an  şi  a  indicat  cărările  acţiunilor  viitoare :  „Celor 
ce  caută  să  ne  convingă  că  ideea  naţională  e  perimată  din  însăşi 
clipa  în  care  idealul  naţional  a  fost  atins,  le  răspundem  că  după 
cucerirea  cu  armele  abia  acum  urmează  cucerirea  României  în  spirit 
românesc*,  a  spus  dsa. 

Dl  prof.  univ.  /.  Mafeiu,  secretarul  general  al  FOR-ulul,  a  pre¬ 
zentat  Congresului  un  mult  aplaudat  raport  general  despre  activi¬ 
tatea  FOR-ului  pe  ultimul  an.  Nici  un  atac  la  demnitatea  noastră 
românească  n’a  rămas  fără  răspuns,  nici  un  protivnlc  n’a  fost  crufat. 
„Profitând  de  slăbiciunile  noastre  —  a  spus  dsa  —  adversari  din 
lăuntru  şi  duşmani  dinafară  îşi  teşeau  hain  planurile  lor  perfide,  or¬ 
ganizând  atacuri  îndrâsne)e  şi  aefiuni  de  penetrafie  disolvanfă  împo¬ 
triva  noastră.  Comunism  şi  revizionism,  sectarism  şi  catolicism  erau 
forme  diferite  ale  aceleiaşi  primejdii  ce  ne  lua  cu  asalt  încercând 
să  zădărnicească  afirmarea  sufletului  românesc  în  hotarele  definitive 
ale  unităţii  naţionale*. 

Păr.  Prof.  univ.  Dr.  I.  Lupaş,  a  pomenit  după  cuviinţă  pe  ne¬ 
uitatul  mecenat  Em.  Gojdu,  în  documentata  conferinţă  pe  care  a 
finut-o  cu  acest  prilej.  Eminentul  nostru  academician  a  făcut  lăuda¬ 
bila  propunere  de-a  fl  aduse  în  tară  osemintele  lui  Gojdu,  iar  bur¬ 
sierii  de  odinioară  ai  fundaţiei  care-i  poartă  numele,  să-i  ridice  din 
coniribujlile  lor  o  statue  demnă  de  marele  lor  binefăcător,  la  Oradea. 
Dsa  şi-a  pecetluit  propunerea  subscriind  pe  Ioc,  în  fruntea  listei,  10.000 
Lei.  Iar  la  propunerea  dlui  prof.  T.  Neş,  foştii  bursieri  ai  fundaţiei 
Gojdu  au  hotărât  să  restitue  bursele  de  cari  au  beneficiat,  colec- 
tându-se  îndată  suma  de  Lei  105.000.  Subliniem  gestul  —  precum 
merită! 


NOTE  ŞI  INFORMAŢII 


RUGAM  călduros  pe  toţi 
sprijinitorii ,  colaboratorii  şi  ci¬ 
titorii  revistei  noastre  să  ne 
câştige  noui  a  bono  fi  printre  prie¬ 
tenii  şi  cunoscufii  lor,  pentru 
anul  viitor . 

Mulfumindu-le  tuturor  pentru 
tot  ajutorul  ce  ni  l-au  dat  şi 
ni-l  vor  mai  da,  le  urăm  cor¬ 
dial  sărbători  fericite . 

IN  vreme  ce  aiurea  bisericile 
creştine  sunt  închise  sau  dărâ¬ 
mate  de  zelul  satanicesc  al  celor 
fără  Dumnezeu,  la  noi  sfintele 
lăcaşuri  se  înalţă  de  sârg.  In- 
tr’un  interval  de  timp  de  abia  o 
lună  de  zile,  I.  P.  Sf.  Mitropolit 
Nicolae  şi  P.  Sf.  ArhiereL-vJcar 
Va  si  le  au  târnosit  o  mulţime  de 
biserici  noui,  pe  seama  credin¬ 
cioşilor  noştri  din  Sighişoara, 
Vârghiş,  Racoşul-de-sus,  Bibor- 
ţeni,  Herculean,  Bărăşti,  Dârlos 
şi  Şelimbăr. 

Multe  înainte! 

<r 

.SERIA  TEOLOGICĂ*  dela 
Sibiu  a  pus  de  curând  în  librărie, 
lucrarea  Păr.  Ilarion  V.  Felea, 
profesor  la  Academia  teologică 
din  Cluj,  întitulată  Critica  ereziei 
baptiste  (96  pag.  Preţul  Lei  35). 
Asupra  acestei  valoroase  lucrări 
vom  reveni  mai  pe  larg  în 
curând. 


In  aceeaşi  colecţie  va  apărea 
nu  peste  mult  masivul  tratat  al 
Păr.  Prot.  Dr.  D.  Stăniloae,  rec¬ 
torul  Academiei  teologice  „An- 
dreiane",  despre  Viata  şi  învă¬ 
ţătura  sfântului  Grigorie  Pa- 
lama. 


PENTRU  participanţii  la  Con¬ 
gresul  FOR-ului,  Direcţiunea  ge¬ 
nerală  C,  F.  R.  a  acordat  o  re¬ 
ducere  de  5O°/0  din  taxele  de 
călătorie,  iar  pentru  Congresul 
AGRU-lui,  75 °/0. 

Noi  îl  ştiam  pe  di  ministru 
Vaier  Pop  la  departamentul  in¬ 
dustriei  şi  comerţului,  nu  la  cel 
al  comunicaţiilor. 


O  BUNĂ  parte  dintre  abonaţii 
noştri  nu  şi-au  achitat  încă  abo¬ 
namentul  pe  anul  curent.  Unii 
au  şi  restanţe  mai  vechi.  Ii  rugăm 
stăruitor  pe  toţi  să  ne  trimită 
de  urgenţă  sumele  ce  ni  le  dato¬ 
rează  şi  să  nu  mai  aştepte  în¬ 
ştiinţări  individuale  cari,  pe  lângă 
ca  sunt  neplăcute,  pe  noi  ne 
costa  timp  şi  bani.  „Revisla  Teo¬ 
logică"  a  apărut  toldeauna  la 
timp  şi  în  condiţiile  ştiute.  Ea 
n’a  răm8s  datoare  cititorilor  cu 
nimic  şi  deci  aşteaptă  să  i  se 
răspundă  la  fel. 

